Карантин қоидаларига риоя қилиш — коронавирусни енгишнинг энг самарали усули | O'zLiDeP\nСўнгги кунларда юртимизда коронавирусга чалинган беморлар сони кўпаймоқда. Бунга сабаб айрим фуқаролар карантин қоидаларини унутиб, хотиржамликка берилиб, ўзи билганча иш тутмоқда. Яъни, баъзи бир одамлар ниқобни даҳанига, жоиз бўлса билагига хўжакўрсинга тақиб юрибди. Гўёки, кимдир ниқобинг қани деса, мана деб жавоб бериш учун. Бу қабилда иш кўрадиган бўлсак, коронавирус деган балони енголмаймиз. Барчамиз ҳамжиҳатликда карантин қоидаларига риоя қилсак, унга қарши эмлансак, касаллик, албатта, чекина бошлайди.\nКуни кеча Олий Мажлис Қонунчилик палатасининг ялпи мажлисида соғлиқни сақлаш мутасаддиларининг депутатларга берган ахборотларида ҳам дунёда коронавирус билан боғлиқ вазият тобора кескинлашиб бораётгани, унинг янги штаммлари аниқланаётгани ҳақида сўз борди. Соҳа мутахассисларининг фикрича, эмлаш эпидемияга олиб келувчи ҳар қандай юқумли касалликларнинг энг самарали профилактикасидир.\nТаъкидлаш жоиз, бугунги кунда мамлакатимизда эмлаш ишларини амалга ошириш учун 3 138 та эмлаш пункти ва 862 та ҳаракатдаги бригада ташкил этилган. Эмлаш жараёнида қатнашадиган 4 356 нафар шифокор ҳамда 11 539 нафар ўрта тиббиёт ходимининг тайёргарлиги оширилган.\nБироқ коронавирус инфекцияси билан боғлиқ эпидемилогик барқарорликни таъминлаш ҳамда аҳоли саломатлигини муҳофаза қилиш мақсадида биринчи навбатдаги хавф ости гуруҳига мансуб аҳоли қатламини босқичма-босқич эмлаш тадбирларининг амалга оширилиши талаб даражасида эмас. Хусусан, ўтган 3 ой давомида 65 ёшдан катта аҳоли қатламининг атиги 42,8 фоизи, сурункали касалликлари бўлган аҳоли қатламининг 67,7 фоизи, мактабгача таълим ташкилотлари ходимларининг 77,4 фоизи ҳамда умумий ўрта таълим мактабларида фаолият кўрсатаётган ходимларнинг 68,7 фоизи коронавирус инфекциясига қарши эмланганлиги бунга яққол мисолидир.\nШу билан бирга эмланганларнинг барчасини ҳам тўлиқ дозаларда эмланган деб бўлмайди. Бу каби ҳолатларнинг олдини олиш учун соҳада олиб борилаётган ишларни янада жадаллаштириш лозим.\nЯна бир муҳим масала. Ўз соғлигига бефарқ бўлмаган аксарият юртдошларимиз мутахассислар берган тавсиялар асосида ихтиёрий равишда вакцина олмоқдалар. Лекин айрим фуқаролар бу борада турли асоссиз хабарларга ишониб, вакцина олишни хоҳламаётган ёки бўлмаса уни кечиктириб келаётганлар ҳам йўқ эмас. Бу эса, нафақат касаллик юқиш хавфининг ошишига балки, жамиятдаги барқарор вазиятнинг издан чиқишига олиб келади.\nШу боис, юртимизда белгиланган карантин қоидаларига амал қилсак, вакцина олишда ўрнак бўлсак, албатта коронавирусни енгамиз.\nРахманова Гульнара Арзеновна 2021-07-19 10:53:56\nХакикатдин хам карантин койдаларига риоя килишни кучайттиришимиз керак. Хар бир инсон уз соглиги учун, якинлари соглиги учун ва албатта жамиятимиз мустахкамлиги учун узини жавобгар хис килиши лозим


Тожикистонда ҳалок этилган 'Ўзбекистон Исломий Ҳаракати' 'аъзолари'нинг шахслари аниқланди - BBC News O'zbek\nТожикистонда ҳалок этилган 'Ўзбекистон Исломий Ҳаракати' 'аъзолари'нинг шахслари аниқланди\nТожикистон Ички ишлар вазирлиги пойтахт Душанбе яқинида ўтказилган амалиётда ҳалок этилган икки кишининг шахси аниқлангани борасида хабар берди.\nАбдураҳим Умаров ва Абдураҳмон Ваҳҳобов исмли ушбу шахслар жума куни Тожикистон ҳуқуқ-тартибот мулозимлари ўтказган қидирув амалиёти чоғи юз берган отишмада ҳаётдан кўз юмишганди.\nИкковлоннинг Суғд вилояти Исфара туманидан бўлишгани ва Ўзбекистон Исломий Ҳаракати фаол аъзоларидан эканликлари айтилади.\nОтишмада бир нафар милиция мулозими ҳам ҳалок бўлган ва бир оддий фуқаро яраланган.\nИчки ишлар вазирлиги маълумотларига кўра, Тожикистон ҳуқуқ-тартибот мулозимлари томонидан ҳалок этилган 32 ёшли Абдураҳим Умаров ўн бир йилдан буён қидирувда бўлган.\nАбдураҳим Умаров террорчилик, ноқонуний қурол асраш, жиноий гуруҳ ташкил этиш каби жиноятларни содир этишда гумон этилган.\n31 ёшли Абдураҳмон Ваҳҳобовнинг эса, олти йилдан буён қидирилаётганлиги айтилади.\nҲуқуқ-тартибот мулозимларига кўра, Абдураҳим Умаров ва Абдураҳмон Ваҳҳобов Афғонистон ва Покистондаги махсус жамлоқларда террорчилик амалиётларини ўтказиш бўйича тайёргарликдан ўтишган.\nДушанбе яқинидаги Варзоб туманига қарашли Зидди номли ҳудудда юз берган отишмадан сўнг ҳалок бўлганлар қолдирган иккита Макаров тўппончаси, мингтага яқин ўқ, портлатувчи восита учун зарур бўлган детанатор, афғон пули, террорчилик амалиётларини ўтказиш чизмалари топилган.\nМахсус амалиёт давомида Тожикистон Ички ишлар махсус бўлинмаси ходими Тоҳир Сафаров ҳам ҳалок бўлган. Шунингдек, бир нафар оддий фуқаро яраланган.\nАмалиёт Варзобдаги милиция назорат нуқталаридан бирида юз берган отишмадан сўнг бошланган. Гиёҳванд моддалар ташишда гумон этилган автомобилни текшириш асносида йўловчилардан бири узган ўқ милиция ходимини яралаганди.\nЙўловчилар тоғ томон қочиб яширинишга муваффақ бўлишганди. Тожикистон Ички ишлар вазирлигига кўра, ҳозирда Ўзбекистон ёки Туркистон Исломий ҳаракатига мансубликда кўрилган 40 нафарга яқин кишига нисбатан қидирув эълон қилинган.\nЎтган йили Тожикистонда 20 нафарга яқин киши Туркистон Исломий ҳаракатига мансубликда кўрилиб қўлга олинган. Қамоққа олинганлар орасида икки аёл ва бир нафар мактаб ёшидаги ўсмир ҳам бор эди.\nАйни бир пайтда оддий аҳоли Туркистон Исломий ҳаракатига мансубларни қидириб, қўлга олиш жараёнида бу ҳаракатга мутлақо алоқаси бўлмаган кишилар ноҳақ жабрланиб қолишлари эҳтимолидан хавотир билдириб келади.


Сохтакорликка қўл урган МЧЖ раҳбарлари қўлга олинди\n18:57 / 10.04.2016\n“Tash stone trade” МЧЖ раҳбари Комил Қораев (исм-фамилиялар ўзгартирилган) ҳамда унинг ҳисобчиси Берди Ботиров 2011-2014 йиллардаги фаолияти давомида хуфёна иқтисодиёт билан шуғулланиб келган. Бу ҳақда “Ҳуқуқ оламида” нашри хабар бермоқда.\nБу ҳам етмагандай, иқтисодиёт асослари, хўжалик фаолияти соҳасига қарши қаратилган жиноятларни содир этган қатор МЧЖ раҳбарлари билан тил бириктирган. Мансаб сохтакорлиги йўли билан қалбаки шартномалар тузиб, қурилиш ишлари бажарилганлиги ҳақида сохта ҳужжатлар тайёрлаган.\nСавдо ва хизмат кўрсатиш қоидаларини қўпол равишда бузган. МЧЖнинг ҳисоб-рақамидаги 2 069 006 165 сўм миқдордаги пул маблағини нақдлаштирган. Унинг кирдикорлари текширишда ошкор бўлди.\nОқибат шу бўлдики, сохта ҳужжатлар билан ғаразли ниятини амалга оширмоқчи бўлган МЧЖ раҳбари ва унинг ҳисобчиси қонун олдида жавоб берди.


Бирлашган Миллатлар Ташкилоти ядровий мониторинг агентлиги бошлиғи Муҳаммад Ал Барадейнинг айтишича, Атом энергияси бўйича халқаро агентлик БМТ Хавфсизлик Кенгашидан Ироқдаги қуроллар инспекторлари ваколатини яна бир неча ойга узайтиришни сўраши мумкин.\n19 январ 2021, Тошкент вақти: 11:27\nянвар 17, 2003\nБМТ инспекторлари бошлиғи Ханс Бликснинг билдиришича, Ироқ ҳар қандай оммавий қирғин қуролларига оид янги далиллар билан инспечторларни таъминлаши зарур.\nБликс ва Ал Барадейлар якшанба ва душанба кунлари Бағдодга борадилар ва 27 январда эса БМТ Хавфсизлик Кенгашига Ироқда олиб борган текширув ишлари бўйича ҳисобот бепадилар.\nБликсга кўра, ироқликлар инспекторлар билан анча ҳамкорлик қилган. Бироқ, ëмон оқибатларни бартараф этишда янада кенгроқ ҳамкорлик қилишлари керак.


Қозоғистон МХҚнинг собиқ раҳбари Карим Масимовни ҳибсда сақлаш муддатини узайтирди\nҚозоғистон Миллий хавфсизлик қўмитасининг собиқ раиси Карим Масимовни ҳибсда сақлаш муддати яна бир ойга — 6 июнга қадар узайтирилди, деб хабар бермоқда маҳаллий ОАВлар МХҚ матбуот хизматига таяниб.\n56 ёшли Масимов январь ойида «давлатга хиёнат»да гумонланиб, ҳибсга олинган эди.\nШунингдек, МХҚ раисининг собиқ ўринбосари Ануар Содиқуловнинг ҳам ҳибсда сақлаш муддати 6 июнга қадар узайтирилди. Даулет Ергожиннинг муддати эса 13 июнга қадар узайтирилди. Барча амалдорлар 13 январь куни ҳибсга олинган. Махсус хизматлар раҳбарларининг собиқ ўринбосарлари «ҳокимиятни зўрлик билан эгаллаб олиш ва суиистеъмол қилишга қаратилган» ҳаракатларда гумон қилинмоқда.\nКарим Масимов узоқ йиллар собиқ президент Нурсултон Назарбоевнинг «ишончли одами» бўлган. Расмийлар унинг ҳибсга олингани ҳақидаги маълумотни январь ойидаги қонли воқеалардан икки кун ўтиб эълон қилди.\nМаълум қилинишича, жиноят иши «Ўта махфий» модда бўйича тергов қилинмоқда. Кейинчалик Массимовнинг «хокимият ваколатини суиистеъмол қилиш» ва «ҳокимиятни зўрлик билан эгаллаб олиш»га қаратилган ҳаракатларда айблангани маълум бўлди.\nМХҚнинг маълум қилишича, Масимов ёпиқ шартномалардан бири бўйича хорижий давлат вакилларидан икки миллион доллар олганликда гумон қилинмоқда.


Патрушев дунёда юқумли касаллик авж олишини АҚШ биолабораториялари билан боғлади - 28.04.2022, Sputnik Ўзбекистон\nРоссия Хавфсизлик кенгаши котиби Украина ҳудудидаги бу ноқонуний фаолиятнинг текширувлари АҚШ тадқиқотларининг асл башарасини кўрсатишини маълум қилди. 28.04.2022, Sputnik Ўзбекистон\nТОШКЕНТ, 28 апр — Sputnik. Дунёнинг айрим мамлакатларида кузатилаётган юқумли касалликлар авж олиши АҚШ биолабораториялари фаолияти билан боғлиқ бўлиши мумкин. Бу ҳақда Россия Хавфсизлик кенгаши котиби Николай Патрушев маълум қилди.Унинг сўзларига кўра, СССР парчалангандан кейин америкаликлар собиқ иттифоқ республикалари ҳудудида биолабораториялари тармоқларини очишган. Патрушев Украина, Ўзбекистон, Қозоғистон, Грузия, Арманистон ва Озарбайжонни мисол тариқасида келтирди.Патрушев у ерда АҚШ ва унинг югурдаклари “илмий тадқиқотларларни ниқоб қилиб олиб, ҳарбий-биологик фаолиятни олиб боришган” бўлишлари мумкинлигини истисно қилмади.У Украина ҳудудидаги бу ноқонуний фаолиятнинг текширувлари АҚШ ва унинг иттифоқчиларининг шунга ўхшаш тадқиқотларининг асл башарасини кўрсатишини қўшимча қилди.Пентагон Украинадаги ҳарбий биологик дастури учун 200 млн доллардан ортиқ маблағ сарфлаган. Хусусан, вабо ва куйдирги патогенлари билан шуғулланадиган биологик лабораториялар ишига юз миллион доллардан ортиқ маблағ йўналтирилган. Улар бутун мамлакат ҳудудида 30 та биологик лабораториялар қурган.Россия махсус операцияси бошлангандан сўнг, биологик қуроллар дастури билан боғлиқ барча маълумотлар, хавфли вирус патогенлари йўқ қилинди ёки Украинадан олиб кетилди. Шундай бўлсада Россия Мудофаа вазирлиги ушбу лабораториялар борасида кўплаб маълумотларни қўлга киритган.Мавзуга оид:\n© Sputnik / Министерство обороны РФРабота полевой биолаборатории\nРоссия Хавфсизлик кенгаши котиби Украина ҳудудидаги бу ноқонуний фаолиятнинг текширувлари АҚШ тадқиқотларининг асл башарасини кўрсатишини маълум қилди.\nТОШКЕНТ, 28 апр — Sputnik. Дунёнинг айрим мамлакатларида кузатилаётган юқумли касалликлар авж олиши АҚШ биолабораториялари фаолияти билан боғлиқ бўлиши мумкин. Бу ҳақда Россия Хавфсизлик кенгаши котиби Николай Патрушев маълум қилди.\nУнинг сўзларига кўра, СССР парчалангандан кейин америкаликлар собиқ иттифоқ республикалари ҳудудида биолабораториялари тармоқларини очишган. Патрушев Украина, Ўзбекистон, Қозоғистон, Грузия, Арманистон ва Озарбайжонни мисол тариқасида келтирди.\nПатрушев у ерда АҚШ ва унинг югурдаклари “илмий тадқиқотларларни ниқоб қилиб олиб, ҳарбий-биологик фаолиятни олиб боришган” бўлишлари мумкинлигини истисно қилмади.\n“Қатор мамлакатларда кузатилаётган юқумли касалликлар авж олиши ўша биолабораториялар фаолияти билан бевосита боғлиқ бўлиши мумкин”, - деди Россия Хавфсизлик кенгаши котиби.\nУ Украина ҳудудидаги бу ноқонуний фаолиятнинг текширувлари АҚШ ва унинг иттифоқчиларининг шунга ўхшаш тадқиқотларининг асл башарасини кўрсатишини қўшимча қилди.\nПентагон Украинадаги ҳарбий биологик дастури учун 200 млн доллардан ортиқ маблағ сарфлаган. Хусусан, вабо ва куйдирги патогенлари билан шуғулланадиган биологик лабораториялар ишига юз миллион доллардан ортиқ маблағ йўналтирилган. Улар бутун мамлакат ҳудудида 30 та биологик лабораториялар қурган.\nРоссия махсус операцияси бошлангандан сўнг, биологик қуроллар дастури билан боғлиқ барча маълумотлар, хавфли вирус патогенлари йўқ қилинди ёки Украинадан олиб кетилди. Шундай бўлсада Россия Мудофаа вазирлиги ушбу лабораториялар борасида кўплаб маълумотларни қўлга киритган.\nПутин АҚШни Украинадаги биоишланмалар изини йўқ қилишга уринишда айблади


TАJVIDGА OID MАNBАLАR\nМарказий Осиёдан тафсир илмида Абуллайс ас-Самарқандий, Абулбаракот ан-Насафий, Абу Ҳафс ан-Насафий, Маҳмуд аз-Замахшарий, фиқҳ илмида Абу Ҳафс Кабир, Бурҳониддин ал-Марғиноний, Абу Бакр ал-Косоний, Убайдуллоҳ ибн Масъуд ибн Тож аш-Шариъа ал-Бухорий, калом ва ақида илмида Абу Мансур ал-Мотуридий, Абулмуин ан-Насафий каби мутафаккирлар етишиб чиққан. Улар қаторида тажвид ва қироат илмида ҳам ислом оламига ибрат бўлган зотлар бор.\nАбу Райҳон Беруний номидаги Шарқшунослик институтида сақланаётган тажвид илмига оид қўлёзмалар бунинг ёрқин далилидир. Бироқ, улар тўғрисида умумий тасаввур ҳосил қилиш учун илмий маълумотлар йўқ ҳисоби. Бирламчи ҳисоб-китобларга қараганда, арабча манбаларнинг 141 та нусхаси, форсча ва туркийча манбаларнинг эса 182 та нусхаси айнан тажвид илмига оид қўлёзмаларни ташкил қилади. Уларнинг аксарияти Имом аш-Шотибийнинг (1144 – 1194) “Ҳирз ал-амоний” ва Шамсиддин ал-Жазарий (1350 – 1429) қаламига мансуб арабча «ал-Муқаддима» асари ёки Мирзо Зоҳид (XVIII аср) деган маҳаллий қорининг форсча «Қавоид ал-Қуръон» асарлари нусхалари бўлишига қарамасдан дунё илмий жамоатчилигига номаълум, жаҳоннинг бошқа қўлёзма фондларида топилмайдиган бир қанча манбалар ҳам бор. Улар ҳалигача илмий тадқиқотлар доирасига тортилмаган, кўпчилигининг мукаммал илмий тавсифлари ҳам йўқ.\nАбулқосим аш-Шотибий қадим Андалусиянинг Шотиба шаҳрида туғилган. У кўзлари ожиз ҳолда туғилган бўлишига қарамасдан Қуръони каримни барча қироатлари билан тўлиқ ёд олган эди. Шунингдек, «Саҳиҳи Бухорий», «Саҳиҳи Муслим» ва «ал-Муватто» сингари ҳадис тўпламларини мукаммал ёд олганлиги манбаларда қайд қилинган.\nАбулқосим аш-Шотибийнинг бутун дунёга машҳур тажвид ва қироат илмига бағишланган асарининг тўлиқ номи «Ҳирз ал-амоний ва важҳ ат-таҳоний фи-л-қироат ас-сабъ ал-масоний» деб аталган ва муаллиф нисбаси билан «Шотибия» деб ҳам шуҳрат қозонган. Мазкур асар шеърий манзума шаклида тузилган бўлиб, байтларининг барча бандлари «лом» ҳарфи билан тугатилган. Шунинг учун ҳам асар илм аҳли орасида «Ломия» номи билан ҳам машҳур бўлган. Асар 78 бобдан иборат бўлиб, 1173 байтни ўз ичига олади. «Шотибия»нинг 18 та ноёб қўлёзма нусхаси ЎзР ФА ШИ қўлёзмаларининг Асосий фондида сақланади. Мазкур фондда асарнинг «Иброз ал-маоний», «Мубарриз ал-маоний», «Канз ал-маоний», «Сирож ал-Қори», «Кошиф ал-маоний» ва «Қутбия» каби ўнга яқин шарҳлари нусхалари ҳам мавжуд. Бу жиҳат асарнинг Ўрта Осиёда нақадар шуҳрат қозонганини ҳам ёққол кўрсатади. Имом аш-Шотибийнинг мазкур қасида манзумасидан ташқари «Китоб вуқуф ал-мудаллал ал-ароис ал-Қуръон би-л-ҳалл ал-мукаллал» номли асарининг ҳам ноёб қўлёзма нусхаси сақланади.\nШамсиддин ал-Жазарий эса соҳибқирон Амир Темур даврида Мовароуннаҳр ва унинг пойтахти Самарқандга келиб илмий фаолият олиб борган қироат олими ҳисобланади. Унинг ўндан ортиқ асарлари шуҳрат қозонган бўлса-да, бироқ энг муҳим асари айнан тажвид илмига бағишланган. У «ал-Муқаддима ал-жазария» деб аталади. У ҳам «Шотибия» сингари манзума шаклида тузилган бўлиб, арузнинг ражаз баҳрида ёзилган. У 108 байтдан иборат. ЎзР ФА ШИ қўлёзмаларининг Асосий фондида унинг 20 га яқин нусхалари бор. Мазкур асарнинг Тошкубризода (1495 – 1561) ва Мавлоно Али ал-қори (ваф. 1606) томонидан қилинган шарҳларидан ҳам бир неча нусхалари мавжуд. Шамсиддин ал-Жазарийнинг яна қироат илмига оид «Тийбат ан-нашр» ва «ан-Ниҳоя» каби асарларининг қўлёзма нусхалари ҳам мазкур фондда мавжуд.\nМарказий Осиё мадрасаларида XIX асрда жуда машҳур бўлган тажвидга оид асарлардан бири Мирзо Зоҳид деган олимнинг қаламига мансубдир. У ҳам ўтмишдошларига ўхшаб ўз асарини назмда битган бўлиб, «Назм ал-қавоид», «Қавоид ал-қурро», «Қавоид ал-Қуръон», «Махорижи ёрон» ва «Махориж ал-ҳуруф» каби номлар билан аталади. Асар икки қисмдан иборат. Биринчи қисми араб ҳарфларининг махражлари, яъни ҳарфларнинг талаффуз ўринларига бағишланган. Бу қисм 40 байтдан иборат. Иккинчи қисми эса 57 байтдан иборат. У Абдуррауф деган шахсга бағишланган. Асарда «Баҳри Абдуррауф кардам назм, Ба иноёти ҳазрати Мавло!» (Ҳазрати Мавло, яъни Аллоҳнинг ёрдами билан Абдуррауф учун назм қилдим) деган байт бор. «Собрание восточных рукописей Академии наук Узбекской ССР» каталогида мазкур Абдуррауфни мадрасанинг талабаси бўлса керак, дейилади. Бизнингча, у муаллифнинг ўғилларидан бири бўлиши керак. Одатда бу хилдаги асарлар фарзандлар учун атаб\n«Назм ал-қавоид»нинг биринчи қисми: «Ин чиҳил байтро шуда таърих, Дар баёни «махорижи ёрон» (Ушбу қирқ байтга «махорижи ёрон» баёнида сўзи таърих бўлган) деган байт билан тугатилган. Бу ерда «махорижи ёрон» сўзи таърих бўлса, у абжад ҳисобида 1106 ни англатади. Демак, асар ушбу ҳижрий санада битилган. Бу милодий 1694 – 1695 йилларга тўғри келади. «Собрание восточных рукописей Академии наук Узбекской ССР» каталогида ҳам ушбу сана қайд этилган. Унда 1117 ва 1112 саналар ҳам кўрсатилган. Агар унга биз «баён» сўзини ҳам қўшиб ҳисобласак, у ҳолда 1169 санаси ҳосил бўлади ва у 1755 йилга тўғри келади. ЎзР ФА ШИ қўлёзмалар фонди картотекаларида эса асарнинг ёзилган вақти бўйича 1101, 1111 каби бошқа саналар кўрсатиб ўтилган. Ҳатто 3927/I рақамли қўлёзма нусхаси картотекасида, 901/1495, 2463/VII рақамли қўлёзма нусхаси картотекасида эса 1175/1762 сана асарнинг ёзилган йили сифатида қайд қилинган. Демак, бу турли хилликлар асарни жиддий тадқиқ этиш заруратини туғдиради ҳамда муаллиф ва асар тўғрисида илмий маълумотлар етарли эмаслигини билдиради.\n«Назм ал-қавоид»нинг биринчи қисми араб ҳарфларининг махражларига оид бўлиб, муаллиф айтишича, улар 16 та махражга эга. Иккинчи қисмда эса «ғунна», «тафхим», «қалқала», «мад» каби тажвид қоидалари назмда тушунтириб берилган.\n«Назм ал-қавоид»нинг 63 та қўлёзма нусхаси ЎзР ФА ШИ қўлёзмаларининг Асосий фондида сақланади. Бироқ, картотекаларда уларнинг айримларининг муаллифи сифатида Зоҳидий ёки Абдуррауф деб кўрсатилган.\nМарказий Осиёда форс тилида битилган манбалардан яна бири Ибн Имод деган муаллиф томонидан ёзилган бўлиб, «Хулосат ат-танзил» деб аталади. У 803/1400 йили ёзилган. Унинг энг қадимги нусхаларидан бири 929/1522 санада китобат қилинган. «Ҳадят ул-\nорифин»да «Ибн Имод» тахаллусли андижонлик олим тўғрисида хабар берилган бўлиб, унинг тўлиқ номи Камолиддин Муҳаммад ибн Абу Муҳаммад Ҳажжож ибн Юсуф ибн Имод ибн ал-Ғози ал-Андугоний деб келтирилади. Унинг 1326 йилда таваллуд топгани ва 1375 йили ёзган калом илмига оид «Сидқ ал-калом» номли асари тўғрисида гапирилади. Андугон эса Фарғонанинг бир қишлоғи сифатида келтирилади. Бизнингча, мазкур муаллиф умрининг охирларида тажвидга оид манзума ҳам яратган.\nТажвидга оид форсий манбалардан яна бири «Қавоид ал-Қуръон» деб номланади. Унинг муаллифи Ёрмуҳаммад ибн Худойдод ас-Самарқандий бўлиб, XVI асрда яшаган олим ҳисобланади. Мазкур манбанинг 15 га яқин нусхалари мавжуд. Энг қадимий нусхаси асар ёзилган 920/1514 санадан бир йил кейин Муҳаммад Акбар ал-Жомий номли хаттот томонидан насх хатида 49 варақли қилиб кўчирилган.\n«Ал-Минаҳ ал-фикрия» асари муаллифи Али ал-қори ўз шарҳини ёзишда Ёрмуҳаммад ас-Самарқандийнинг «Қавоид ал-Қуръон» китобидан ҳам фойдаланган. Жумладан, у Ёрмуҳаммад ас-Самарқандийнинг «буф» (بوف) ҳарфларига сукунлик «мим» йўлиққанда «мим»ни изҳор қилиш тўғрисидаги фикрини келтириб ўтган. Бироқ, мазкур «ал-Минаҳ ал-фикрия»ни нашрга тайёрлаган Усома Атоё Ёрмуҳаммад ас-Самарқандийни самарқандлик бошқа бир қироат ва тажвид олими, «Изоҳ ал-хаволиф», «Руҳ ал-мурид», «Ақд ал-фарид фи илм ат-тажвид», «ат-Ташжир» ва «ал-Мабсут ва-л-мазбут» асарлари муаллифи – Муҳаммад ибн Маҳмуд ибн Муҳаммад ас-Самарқандий (ваф. 1378) билан янглиштирган. Лекин, у ҳолда унинг исмига «Ёр» қўшимчаси нега қўшилиб қолганига изоҳ бермаган. Бизнингча, Мулла Али ал-қори бу ерда айнан «Қавоид ал-Қуръон» асари муаллифи Ёрмуҳаммад ас-Самарқандийни назарда тутган.\nМавлоно Исмат номи билан шуҳрат қозонган бухоролик адиблардан бири Исматуллоҳ ибн Маҳмуд ибн Неъматуллоҳ ал-Бухорий (XVI аср) томонидан тажвид илмига оид «Нажот ал-қори» номли асар битилган. Шайбоний Абдуллатифхонга бағишланган мазкур манбада Қуръон ўқиш хосиятлари, айрим оятларнинг фазилатлари ва хато ўқиш ҳукмлари баён қилинган. Унинг икки қўлёзма нусхаси ЎзР ФА ШИ қўлёзмаларининг Асосий фондида сақланади. Асар насрда ёзилган бўлиб, ҳарфларнинг махражлари тўғрисидаги муаллифнинг манзумаси ҳам унга илова қилинган.\nҲофизи Калон номи билан танилган бухоролик олимнинг «ад-Дуррат ал-фарида» ҳамда «Анис ал-қурро» номли асарлари мавжуд. У Убайдуллоҳхон даврида Бухорода илмий фаолият олиб борган олим ҳисобланади. «Анис ал-қурро»нинг 927/1521 йили кўчирилган нусхаси автограф бўлиши ҳам мумкин. Муаллифнинг «Хулосат ал-ҳукамо» номли форс тилидаги асарни ўзбек тилига таржима қилгани ҳам маълум.\nФарғоналик олимлардан бири, Сидқий тахаллуси билан ижод қилган Муҳаммад Содиқ ибн Абдулбоқи ал-Фарғоний томонидан 1000/1591 йили “Риёз ал-аброр” номли асар битилган. 41 варақдан иборат ушбу асар қўлёзмаси Қуръон қироатига бағишланган форс тилидаги ноёб манба ҳисобланади. Яна шу йили муаллифнинг «Ҳадойиқ ал-ахёр» номли асари ҳам ёзилган. Унинг ҳам бир неча қўлёзма нусхалари ЎзР ФА ШИ қўлёзмаларининг Асосий фондида сақланади.\nБухоролик тарихчи, мутасаввиф Саййид Зинда номи билан танилган Али ибн Азизон ибн Мир Ҳусайн ал-Бухорий 1107/1695 санада битган «Туҳфаи Ғиждувоний» номли асар ҳам Қуръон ўқиш қоидаларига бағишланган. Асарнинг тошкентлик хаттот Абдулваҳҳоб Шоший томонидан 1865 йили китобат қилинган бир нусхаси 45 варақдан иборат. Асар аштархонийлардан бўлган Субҳонқулихон даврида 1107/1695 йили ёзилган. Китоб номи аслида «Қироат ас-Сибтайн» деб аталган бўлиб, форс тилида 635 байтдан иборат қилиб тузилган манзума ҳисобланади. Муаллифнинг «Самарот ал-машойих» номли асари эса Ўрта Осиёда фаолият юритган тасаввуф аҳлининг фаолиятини ўрганишда муҳим манба ҳисобланади.\nXIX асрга келиб ҳам тажвидга бағишланган бир қанча асарлар ёзилди. Мазкур асарларнинг аксариятини Қуръони каримни тўлиқ ёд олган қорилар, ҳофизи Қуръонлар битганлиги уларнинг муаллифлари номларидан ҳам кўриниб туради. Исмоил қори деган муаллиф томонидан ҳам «Қавоид ал-қурро» номли асар битилган. Жалол қорининг «Муттафақ ал-қироат», Дўст қорининг «Мажмаъ ал-қавоид», Нуриддин Муҳаммад қорининг «Мақсуд ал-қори», Абдулкабир қорининг «Матлуб ал-қироат», Муҳаммад Шоди қорининг «Файз ар-Раҳмон», Ҳасан қорининг «Аҳсан ал-қори», Ҳофиз Абдуллоҳнинг «Марғуб ал-қори» ва Абдунносир домла Сайфуллоҳ ўғли томонидан битилган «Туҳфат ат-толибин» номли асарларни ҳам мисол келтириш мумкин.\nҚуръон ўқиш қоидаларига оид XIX асрда битилган манбалардан бири «Ҳужжат ал-воқифин» деб номланган. Уни Бухоро Аркидаги масжид имоми Қори Абдурраҳим ат-Торобий ал-Бухорий 1300/1883 йили битган. Асарнинг бир неча нусхалари мавжуд. Шунингдек, олимнинг «Туҳфаи Сиддиқхоний» ва «Шарҳ Қасидаи Банот-суод» номли асарларининг ҳам қўлёзма нусхалари сақланиб қолган.\nХулоса қиладиган бўлсак, юқорида ҳам айтганимиздек, Ўзбекистон Республикаси Фанлар академияси Абу Райҳон Беруний номидаги Шарқшунослик институтида ҳали илмий тадқиқотларга жалб қилинмаган, илмий тавсифлари яратилмаган қўлёзма манбалар жуда кўп. Шундай манбалар қаторида ислом фанларига оид, айниқса, тажвид илмига бағишланган қўлёзмалар ҳам мавжуд. Институт фондидаги тажвид илмига оид қўлёзма манбалар темурийлар давридан бошланади. XVI асрда эса муҳим асарлар битилган эди. XIX асрга келиб бир қанча мўъжаз рисолалар, айнан кичик ёшли болаларга мўлжалланган форс ва туркий тилдаги назмий ва насрий асарлар ёзилди. ХХ аср бошларида эса уларнинг ўндан ортиғи тошбосмаларда ҳам нашр қилиниб кўпайтирилган эди. Уларнинг муаллифлари ҳаёти ва ижоди, асарларидаги маъно-мазмун ҳалигача тўлиқ ўрганилган эмас. Уларни ўрганиш Марказий Осиё ва унинг юраги бўлмиш Ўзбекистон тарихининг ҳанузгача очилмаган саҳифаларини тўлдиришда жуда катта аҳамиятга эга. Бу асарларни тадқиқ қилиш натижасида буюк олимларимизнинг исломий илмларга қўшган ҳиссаси янада кўпроқ бўлгани англашилади.


Ўзбекистонда “Ер кодекси”га ўзгартишлар киритилади - 27 Марта 2008 - Ҳимоячи\nЯкшанба, 19.09.2021, 08:43\nГлавная » 2008 » Март » 27 » Ўзбекистонда “Ер кодекси”га ўзгартишлар киритилади\nЎзбекистонда “Ер кодекси”га ўзгартишлар киритилади\nЎзбекистонда “Ер кодекси”га ўзгартиришлар киритилиши кутилмоқда. Айни пайтда Вазирлар Маҳкамасида кўриб чиқилаётган бу ўзгартишларни Олий Мажлис Қонунчилик палатасининг аграр, сув хўжалиги масалалари ва экология қўмитаси муҳокама қилади.\nЯнги таҳрирдаги “Ер кодекси”га киритилиши кутилаётган ўзгартишларга, жумладан, суғорилмайдиган ерлар, бинолар остидаги ерлар, участка олди ерлари ва томорқаларни хусусийлаштириш кабилар киради.\nҚонунчилик палатасининг аграр, сув хўжалиги масалалари ва экология қўмитаси раиси Тўланбой Каримовнинг айтишича, бу лойиҳа ҳозир Вазирлар Маҳкамасида кўриб чиқилмоқда.\n“Бу энди ишланяпти. Бизга ҳали келиб тушгани йўқ. Биз шу ҳақда семинар ўтказдик”,- деди Т.Каримов.\nХабарларга қараганда, Вазирлар Маҳкамаси бу ерларнинг бошланғич нархини уларнинг сифати ва ҳудудига қараб белгилаган.\n1998 йилда қабул қилинган “Ер кодекси”га кўра, мамлакатда барча ер давлат мулки ҳисобланади.\nХўш, одамлар яшайдиган уйлар қурилган жойлардаги ерларни, томорқаларни хусусийлаштириш борасида таҳлилчиларнинг фикрлари қандай?\nЖамиятшунос Комрон Алиевнинг айтишича, бу тарздаги хусусийлаштириш уй-жойлар ва ҳовлилар нархлари ошишига олиб келади.\n“Шу айтиб ўтилган президентнинг фармонидан кейин кадастрларга кўрсатма берилди. Кадастрлар уй-жойлар нархларни қайтадан кўриб чиқди. Натижада совет даврида 2 миллион сўм қилиб белгиланган 2 хонали квартира ҳозир 12 миллион сўм қилиб белгиланди. Кадастр уй нархини шунақа белгилагандан кейин ўз-ўзидан уйларнинг бозордаги нархи ҳам ошиб кетди”,- деди К.Алиев.\nУнинг сўзларига кўра, бу ҳолат камбағал яшаётган одамлар учун ортиқча харажат. Шундай ҳам Тошкентда ер нархи кўтарилиб боряпти. Ҳозир 1 сотих ер 5000 доллардан 20000 долларгача баҳоланмоқда.\nТаҳлилчи Абдураҳмон Ҳосиловнинг сўзларига кўра, 2006 йилда Ўзбекистон президентининг ерларни бозор нархларида хусусийлаштириш ҳақидаги фармонининг ўзида адолатсизлик бор.\n“Бу қонунда одамларнинг шахсий ерлари ҳам хусусийлаштирилиши айтилган. Масалан, бобомдан қолган ерлар бор. Яъни бобом бу ерни сотиб олган. Лекин ўша даврларда бунақа ҳужжат бўлмаган. Нимага энди мен аждодларимдан қолган ерни хусусийлаштиришим керак экан? Унинг нотўғри жойлари ҳам бор. Яқин 1-2 йил ичида олинган ерларга бу қонун тўғри келади. Аммо бир хиллар Тошкентда 100 йилдан бери бир жойда яшайди. Нега у ерини хусусийлаштириши керак экан? Шу нуқтаи назардан, қонун пухта ўйланмаган. Кўп томонлари инобатга олинмаган”,- деди А.Ҳосилов.\nУнинг фикрича, бугунги шароитда одамлар шундай ҳам қийналиб яшамоқда. Агар уларнинг ўз уйлари ўзларига бозор нархларида хусусийлаштириладиган бўлса, оддий аҳолига анча оғир бўлади.\n“Бунинг энг ëмон томони шуки, 1 сотих ер неча пулга хусусийлаштирилиши номаълумлигича қолмоқда. Агар бу жуда қиммат бўладиган бўлса, аҳоли орасида норозилик келиб чиқиши эҳтимоли бор. Шу нуқтаи назардан, давлат катта пул белгиласа, ўзига мухолифат орттиради, деб ўйлайман”,- деди А.Ҳосилов.\nЖамиятшунос Комрон Алиев эса мамлакат бюджетини ошириш учун антиқа бир таклиф киритди.\n“Ҳозирги пайтда бойлар 3-4 та участкани сотиб олиб, ўша жойга катта қилиб уй қуряпти ва бу уйни 3 метрлик деворлар билан ўраб оляпти. Мана, девор солиғи киритиб, давлат бюджетини тўлдириш мумкин”,- деди К.Алиев.\nПросмотров: 1359 | Добавил: himoyachi | Рейтинг: 0.0/0


Ҳизб ут-Таҳрир исломий сиёсий жамоаси сизни ҳақиқий фаровон ҳаёт сари даъват қилади! - | Hizb-Uzbekiston.info\nHome›МАҚОЛАЛАР›Ҳизб ут-Таҳрир исломий сиёсий жамоаси сизни ҳақиқий фаровон ҳаёт сари даъват қилади!\nХабарингиз борки, жорий йилнинг май ойида, “Каримов Ислом душмани” номли оламшумул кампания бўлиб ўтган эди. Аммо Аллоҳ ва мўминлар душмани бўлмиш Ўзбекистон тоғути яҳудий Каримов мусулмон фарзандлари орасидаги даъват аҳлига нисбатан ғазаб ва нафратини ҳамон давом эттирмоқда. Зеро, унинг бундай қилмишлари Ислом шариатини бекор қилишида, диний кўринишларга риоя қилишдан ман қилишида, ҳамда Аллоҳ ва Росулига қарши очган жинояткорона урушини янада шиддатли тус олдирди.\nШу муносабат билан, Каримовнинг содир этаётган жиноятларини фош этиш мақсадида, Ҳизб ут-Таҳрирнинг марказий матбуот бўлими бутун дунё бўйлаб, «Ўзбекистонда мусулмонларга қарши Каримовнинг жиноятлари аланга олмоқда»номи билан янги оламшумул кампаниясини бошлади.\nҲизб ут-Таҳрирнинг марказий матбуот бўлими тарафидан чиқарилган баёнотида жумладан, шундай дейилади:\n“Каримов режими Андижоннинг тинч фуқароларига ўт очди, фикрий жиҳатдан режимга мухолиф бўлган мухолафатчиларни жисмонан йўқ қилди, рўмол ўраш, соқол қўйиш ва оқ дўппи кийишни тақиқлади, давлат хизматчиларининг намоз ўқишига, кичик ёшдагиларнинг масжидга киришига ва рамазон ойида оммавий ифторлик берилишига тақиқ қўйди. Бундан ташқари, ўзбек режими қамоқхоналарда ҳам жиноятларини давом эттирмоқда. Қамоқхоналарда маҳбус ўз жони хавфсизлигини кафолатлай олмайди. У доим қийноққа солинади, жазоланади ва режимга тобе жиноятчилар амалга оширган турли жиноятларга дучор бўлади. Режимга тобе жиноятчилар ҳатто маҳбусликда ҳам Аллоҳнинг тоатида ва тоғутга бўйсунмасликда сабот билан туриши билан режим миршабларини курашга чорлаган маҳбуслар салобатини синдириш учун шундай жиноятларни амалга оширадилар”.\nБиз Ҳизб ут-Таҳрирнинг Ўзбекистон бўлими йигитлари ҳам юртимиздаги барча холис мусулмонларга шундай хитоб қиламиз:\nБугунги кунда Ўзбекистон қамоқхоналарида саккиз мингга яқин умматнинг келажаги ҳақида қайғурадиган, шу йўлда жонларини ҳам тикиб қўйган даъватчи Ҳизб йигитлари ўтирибди. Шунингдек, бугунга қадар режим қамоқхоналаридан икки юздан ортиқ Ҳизб вакилларини жонсиз жасадлари чиқди. Бу шаҳидларнинг чиқишида асосий сабабчи ёвуз, қонхўр, золим Каримовдир! Каримовнинг мусулмонларга нисбатан шахсий адовати Ўзбекистонда Исломий даъватчиларга қилинаётган бундай тазйиқ, таъқиб, ҳибс этишлар, қотилликлар каби жиноятлари кундан кун аланга олишига ва янада вахшийлашиб боришига сабаб бўлди.\nЎзбекистон аҳолисининг тўқсон фоиздан кўпроғи мусулмонлардан иборат бўла туриб, қачонгача бу уммат Ислом ва мусулмонлар душмани бўлган ёвуз, золим ва унинг малайларига бош эгиб яшайди?!\nБошимиздан ўтказаётган бу зулму ситамларга кўзимизни кўр, қулоғимизни кар, тилимизни соқов қилиб олишимиз, келажак авлодларимизни ўз қўлимиз билан қатл этиш эмасми?! Жамиятимизни кўз ўнгимизда тубанлик ботқоғига ботиб бораётганини жим кузатиб туришимиз жамиятга ва келажак авлодларимизга нисбатан хоинлик хисобланмайдими?! Ислом ва мусулмонларга нисбатан Каримов томонидан қилинаётган жирканч ва вахший жиноятларга қачонгача сукут қиламиз?! Ахир бу жиноят қурбонлари бизнинг ака – укаларимиз, опа – сингилларимиз, фарзандларимиз, жигар пораларимиз, ўз умматимиз эмасми?!\nШулардан келиб чиққан ҳолда, Исломий ҳаёт қуриш учун Пайғамбар соллаллоҳу алайҳи ва саллам тариқатлари бўйича фаолият олиб бораётган Ҳизб ут-Таҳрир жамоаси Ўзбекистондаги мусулмон уммати устида содир этилаётган Каримов жиноятларига қарши курашга чоғланди. Ва унинг жиноятларини фош этишга ҳаракат қилиб, бу улуғ ишда барча мусулмонларни ёрдамга чақирди. Ҳизб ўз фаолияти давомида исботлаганидек, бу ҳаракатида ҳам қудрати кенг Аллоҳдан бошқа ҳеч кимдан қўрқмайди ва бу тутган йўлида то Қиёматгача собит туради, ин ша Аллоҳ.\nСизу-биз жабрдийдалар, ўз юртимизда қул каби мазлумга айланган Ўзбекистон халқи дунё мусулмонлари қатори, Ҳизб ут-Таҳрирнинг ушбу чақириғига лаббай деб жавоб бериб, оламшумул ҳайрли ишларини тўла қўллаб-қувватлаб, бу уммат фарзандларини уйғонишига, бошимиздан кечираётган бугунги аччиқ воқеликларни ҳис қилиб, умматнинг бугунги оғир фикрий қолоқлик давридан чиқиб кетишига имкониятимиз борича ҳиссамизни қўшайлик.\nЭй Ўзбекистондаги ғурурли, мард, жасур ўғлонлар!\nЕтар, жиноятчи, золим Каримовнинг мусулмон фарзандлари қонини тўкишига қилаётган сукутларимиз! Етар, мустабидларнинг уммат қони устида мағрур қадам босишлари! Етар, бизларни ҳар жиҳатдан тубанлик сари етаклаётган, етакчиликка нолойиқ бўлган ҳокимларга бош эгишимиз!\nБиз барча ака – укаларимизни, опа – сингилларимизни ҳақиқий фаровон ҳаётга етакловчи, Аллоҳ ва Росули соллаллоҳу алайҳи ва саллам рози бўладиган Исломий ҳаётни тиклаш учун фоаолият олиб бораётган Ҳизб ут-Таҳрирнинг бошлаган ҳайрли ишларини қўллаб-қувватлашга чақирамиз. Аллоҳ розилиги йўлида Пайғамбар соллаллоҳу алайҳи ва саллам тариқатларини маҳкам ушлаган Ҳизб ут – Таҳрирга қўл беринг.\nСизнинг бу амалингиз тез кунларда Ислом умматининг ҳимоячиси, қалқони, халоскори бўлган Буюк Исломий Халифалик давлатининг қайта тикланишига қўшган хиссангиз бўлади, ин ша Аллоҳ. Ва биз тез кунларда куфр олами етакчилари устидан, Аллоҳнинг иродаси билан, албатта ғалаба қозонамиз!\nХалифалик давлатининг қадам товушлари эшитила бошлади, куфрнинг эса куни битишига саноқли кунлар қолди! Халифалик бошқарувигина мусулмонлар устидаги золим, тоғут (мустабид) ҳокимлардан бизларни халос этади. Аллоҳ Таъолодан барчаларимизни Ўз нусрати билан азизу мукаррам қилишини ва Халифаликни қайта тиклашга ҳаракат қилишимиз учун бизларга журъат ва шижоат ато қилишини дуо қилиб сўраб қоламиз!\nЭй залолатдан ҳидоятга бошлагувчи Зот! Эй оз гуруҳни кўп гуруҳ устидан ғолиб қилгувчи Зот! Эй ғурур ва куч-қудрат эгаси бўлган Парвардигоримиз!\nБиз Сендан Сенинг душманинг, бизнинг душманимиз ва дининг душмани бўлган яҳудий Каримовга қаҳр-ғазабингни ёғдиришингни сўраймиз!\nЭй Аллоҳим, ушбу золим ва унинг ёрдамчиларидан қасос олгин. Чунки улар Сенинг дининг ва даъватингга қарши уруш қилмоқда. Сенинг байроғингни кўтариб чиқаётганларни қатл этмоқда!\nЭй Аллоҳим, нусратингни тезлатиб, дининг ғалабасини осон қилгин. Эй Аллоҳим, барча жойлардаги Сенинг даъватингни кўтариб чиқаётганларни Ўзинг қўллагин!\nЭй Аллоҳим, Ўзбекистондаги золимлардан, умматни хорлик гирдобига солиб, уни йўқ қилиш учун кофирлар билан тил бириктираётган мусулмон юртларидаги малай ҳокимлардан интиқом оладиган Халифалик давлатини эълон қилинишини тезлатгин!\nЭй Аллоҳим, уларга азобингни ёғдиргин. Уларни ер билан яксон қилиб, ҳалокатга дучор қилгин. Уларга қарши бизга ғалаба ато этиш билан, бизни уларнинг тизгинидан халос қилгин. Бизни яқин ғалаба билан сийлаб, қалбларимизга хотиржамлик ато эт!\n“Уларнинг (мусулмонларнинг) айтган гаплари фақат шундан иборат эди: “Эй Роббимиз, гуноҳларимизни ва ишларимиздаги хатоларимизни мағфират қилгин, (куфрга қарши курашимизда) қадамларимизни собит қил ва бу кофир қавм устига Ўзинг бизни ғолиб қил!”” (Оли Имрон. 147)\nАлбатта, Сен дуоларни эшитгувчи ва қабул қилгувчи Зотсан. Албатта, Сен ҳар ишга қодирсан.\nҲизб ут – Таҳрирнинг Ўзбекистондаги медиа офиси\nМунзир Махус тинчлик сўзлашувлари халқаро манфаатларга гаров эканини тан олди\nЯҳуд вужуди зобитларидан бири Ақсо масжиди майдонида маст қилувчи ичимлик шишасини кўтариб юрибди\nАсл ҳақиқат ва ахборот адаштируви


Маҳалладаги хотин-қизлар фаолининг иш ҳақи белгиланди\n“Оила ва хотин-қизлар давлат қўмитаси фаолиятини ташкил этиш тўғрисида”ги президент қарори қабул қилинди.\n“Оила ва хотин-қизлар давлат қўмитаси фаолиятини ташкил этиш тўғрисида”ги президент қарори қабул қилинди.Қарор билан Хотин-қизларнинг жамиятдаги ролини ошириш, гендер тенглик ва оила масалалари бўйича республика комиссияси ташкил этилди.Қарорга кўра, маҳаллалардаги хотин-қизлар фаоллари лавозимларига номзодлар очиқ танловлар асосида ишга қабул қилинади.Ушбу лавозимга оила ва хотин-қизлар билан ишлаш тажрибасига эга, шахсий фазилатлари билан намуна кўрсатган, фидойи ва садоқатли номзодлар тайинланади.2022 йил 1 майдан маҳалладаги хотин-қизлар фаолининг ойлик иш ҳақи миқдори у бириктирилган маҳалладаги хонадонлар сонига мутаносиб равишда қуйидагича белгиланади:2022 йил 1 августгача маҳаллалардаги хотин-қизлар фаоллари “Аёллар дафтари”ни юритиш, масофадан туриб ҳисоботлар тақдим этиш ҳамда видеоконференцалоқа шаклида йиғилишларда иштирок этиш имконини берувчи планшетларбилан таъминланади.Қарор билан шунингдек, Бош прокуратура тузилмасида Хотин-қизлар ҳуқуқларини таъминлаш ҳамда уларни тазйиқ ва зўравонликдан ҳимоя қилиш соҳаларида қонунчилик ижроси устидан назорат бошқармаси ташкил этилди.\nмаҳалла, хотин-қизлар ва оила ишлари қўмитаси\nҚарор билан Хотин-қизларнинг жамиятдаги ролини ошириш, гендер тенглик ва оила масалалари бўйича республика комиссияси ташкил этилди.\nҚарорга кўра, маҳаллалардаги хотин-қизлар фаоллари лавозимларига номзодлар очиқ танловлар асосида ишга қабул қилинади.\nУшбу лавозимга оила ва хотин-қизлар билан ишлаш тажрибасига эга, шахсий фазилатлари билан намуна кўрсатган, фидойи ва садоқатли номзодлар тайинланади.\n2022 йил 1 майдан маҳалладаги хотин-қизлар фаолининг ойлик иш ҳақи миқдори у бириктирилган маҳалладаги хонадонлар сонига мутаносиб равишда қуйидагича белгиланади:\nхонадонлар сони 500 тагача бўлган маҳаллада – меҳнатга ҳақ тўлашнинг энг кам миқдорининг 3,5 баравари (2 млн 877 минг сўм) миқдорида;\nхонадонлар сони 501 тадан 1 000 тагача бўлган маҳаллада – меҳнатга ҳақ тўлашнинг энг кам миқдорининг 4 баравари (3 млн 288 минг сўм) миқдорида;\nхонадонлар сони 1 000 тадан ортиқ бўлган маҳаллада – меҳнатга ҳақ тўлашнинг энг кам миқдорининг 4,5 баравари (3 млн 699 минг сўм) миқдорида.\n2022 йил 1 августгача маҳаллалардаги хотин-қизлар фаоллари “Аёллар дафтари”ни юритиш, масофадан туриб ҳисоботлар тақдим этиш ҳамда видеоконференцалоқа шаклида йиғилишларда иштирок этиш имконини берувчи планшетларбилан таъминланади.\nҚарор билан шунингдек, Бош прокуратура тузилмасида Хотин-қизлар ҳуқуқларини таъминлаш ҳамда уларни тазйиқ ва зўравонликдан ҳимоя қилиш соҳаларида қонунчилик ижроси устидан назорат бошқармаси ташкил этилди.


“Қўқон НГПИ” акциядорлик жамияти Сизга 2020 йил 26 июнь куни соат 10-00да Фарғона вилояти, Қўқон шахри, Истиқлол кўчаси 63 уй «Қўқон НГПИ» АЖ маъмурий биносида жамият акциядорларининг навбатдаги умумий йиғилиши ўтказилиши тўғрисида хабар бериб, йиғилишга таклиф этади. Йиғилишда акциядорлар шахсини тасдиқловчи хужжат (Паспорт), вакиллариишончнома билан келишлари сўралади.\nУмумий йиғилиш саноқ комиссияси аъзолари сони ва шахсий таркибини тасдиқлаш.\nЖамият кузатув кенгашининг 2019 йилдаги фаолияти бўйича ҳисоботини эшитиш.\nЖамиятнинг 2019 йил якуни бўйича молия-хўжалик фаолиятини текшириш якунларига кўра тафтиш комиссияси хулосасини тасдиқлаш.\nЖамият директорининг 2019 йил якуни ва бизнес режаси кўрсаткичларини бажарилиши бўйича ҳисоботини эшитиш.\nЖамият директори билан тузилган меҳнат шартномасининг муддатини узайтиришни кўриб чиқиш.\nЖамиятнинг 2019 йил якуни бўйича йиллик бухгалтерия баланси ва молиявий натижаларини тасдиқлаш.\nЖамиятнинг 2019 йил якунлари бўйича аудиторлик ташкилотларининг хулосаларини тасдиқлаш.\nЖамиятнинг 2019 йил якуни бўйича олинган соф фойдасини тақсимлаш.\nЖамиятнинг 2020 йил учун мўлжалланган бизнес-режасини тасдиқлаш.\nЖамиятнинг 2020 йил молия-хўжалик фаолияти якуни бўйича аудиторлик текширувини, шу жумладан Халқаро стандартларга мувофиқ тузилган молиявий ҳисоботларнинг Халқаро аудит стандартларга мувофиқ аудиторлик текширувини ўтказиш тўғрисида, аудиторлик ташкилотини ва унинг хизматларига тўланадиган ҳақнинг энг кўп миқдорини белгилаш.\nДавлат активларини бошқариш агентлигининг 2020 йил 8 майдаги 2417/03-08-сонли хатига мувофиқ жамият балансидаги Андижон вилояти, Булоқбоши тумани, Саноат МФЙда жойлашган нефт газ қудуқларини мустахкамлаш ва бурғулаш қувурларини таъмирлаш цехининг фойдаланилмаётган қисмини қолдиқ баланс қийматида жамиятдаги давлат улушини камайтириш ҳисобига Андижон вилояти ҳокимлиги ихтиёрига ўтказилишини тасдиқлаш тўғрисида.\nЖамият устав фондини камайтириш. Устав фондини камайтириш тартибини белгилаш.\nЖамиятнинг устав фонди камайтирилиши муносабати билан амалдаги акциялар чиқарилишларига киритилаётган ўзгартиришларни тасдиқлаш;\nЖамият уставига ўзгартириш ва қўшимчалар киритиш орқали уставнинг янги таҳририни тасдиқлаш;\nЖамиятнинг акциядорлар умумий йиғилиши тўғрисидаги, ижроия органи тўғрисидаги, кузатув кенгаши тўғрисидаги, тафтиш комиссияси тўғрисидаги, манфаатлар тўқнашувида ҳаракатланиш тартиби тўғрисидаги, ички назорат тўғрисидаги, ахборот сиёсати тўғрисидаги, дивиденд сиёсати тўғрисидаги, акция эгаси (иштирокчиси) бўлган корхоналарнинг бошқарув органларида жамият вакилларининг жамият номидан овоз бериш тартиби тўғрисидаги, кузатув кенгашининг қўмиталари тўғрисидаги, ҳомийлик қилиш ва беғараз ёрдам кўрсатиш тартиби тўғрисидаги, кузатув кенгаши мажлисларини сўров усулида ҳамда видео-конференц-алоқа режимида ўтказишнинг тартиб ва ҳолатлари тўғрисидаги, бошқарув ва назорат органлари маърузаларининг шакли ва мазмунига нисбатан қўйиладиган талаблар тўғрисидаги, ахбротни конфиденциал ва тижорат сири тоифасига киритишнинг мезонлари тўғрсидаги, ички аудит хизмати тўғрисидаги, кузатув кенгаши ва тафтиш комиссияси аъзоларини моддий рағбатлантириш тўғрисидаги, саноқ комиссияси тўғрисидаги ички низомларининг янги тахририни тасдиқлаш.\nАкциядорлар реестри шакллантириш санаси: 01.06.2020 йил.\nАкциядорларни рўйхатга олиш 26.06.2020 йил соат 09-00 да бошланади.\n1464 ko'rib chiqilgan\nБугунги ташриф: 43\nХафталик ташриф: 2,215\nОйлик ташриф: 12,105\nЙиллик ташриф: 207,773\nБарча ташриф: 252,454


Уй ишлари ҳақида маслаҳатлар - 20 Апреля 2014 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2014 » Апрель » 20 » Уй ишлари ҳақида маслаҳатлар\nРўзғор тутишда биз билмаган, ҳатто хаёлимизга ҳам келмаган шундай усуллар бор эканки, эшитиб, ҳайрон қоласан киши. Бугун эътиборингизга таҳририятимизга қўнғироқ қилиб, ўз тажрибалари билан ўртоқлашган тмуштарийларимизнинг тавсияларини ҳавола этамиз. Ким билсин, балки улар билан танишиб, ўзингиз учун бирор янгилик кашф этарсиз.\n— Қайнонам «Уйни тозалаганингиздан кейин озодалик ифори уфуриб турсин», деб кўп танбеҳ берарди. «Бундай ифорни қаердан топаман?» деб, анча бош қотирдим. Охири йўлини топдим.\nҲар гал уйдаги гиламларни чангютгичда тозалагач, полни артиш учун ўзгача рецепт кашф қилдим. Яъни челакдаги сувга озгина кир ювиш кукуни ва ёқимли ифорга эга атиримдан қўшдим. Шу аралашма билан полларни артганимдан сўнг ҳар бир хонадан ўзгача ифор тараладиган бўлди.\nЗарина, Тошкент шаҳри\nГаз плитасидаги доғлар\n— Ёз-куз мавсумида барчамиз қишга тузламаю икралар тайёрлаймиз. Ишни тугатгач, газ печида турли қорамтир доғлар қолади.\nМен бундай доғларни кетказиш учун печ устига қайнаган сув қуйиб, бирор соатлардан сўнг тозалардим. Дугонам бунинг осонроқ усулини ўргатди. Энди кирланган газ печини тозалашдан олдин бироз вақт ёқиб, сўнг юзасига истеъмол содаси сепиб қўяман. Печ усти совимасдан ҳўл латта ва сим дасмол билан осонгина тозалаб оламан.\nДилнавоз, Урганч шаҳри\n— Човгун (чой дамлаш учун сув қайнатадиган чойнак) ичида турли чўкмалар ҳосил бўлганда баъзи усуллар ёрдамида осонгина халос бўлиш мумкин. Масалан:\n1 литрсувга 2-3 ош қошиқ сиркани аралаштириб, чойнакка солинг ва озгина қайнагач, сувини тўкиб, яхшилаб тозаланг. Бордию чўкмалар жуда қалин бўлиб, сирка ёрдамида тозаланмаса, картошка пўстидан фойдаланиш мумкин. Бунинг учун 2-3 та картошканинг арчилган пўстини ювиб, чойнакка солинг ва эзилиб пишгунича қайнатинг. [ www.BePuL.NeT -Saytdan olindi]\nФарида, Андижон вилояти\nРаковинадан сув тошса…\n— Ошхонадаги идиш ювиш учун мўлжалланган раковинада тиқин ҳосил бўлиши қувур ифлосланишига ва сув тўпланишига олиб келади. Бундай ҳолатда қуйидаги тезкор чораларни қўллаш мумкин.\nМасалан, раковинанинг тешигига озгина истеъмол содаси сепиб, кетидан бир флакон сирка қуясиз. Ярим соатдан сўнг илиқ сув қуйинг. Шунингдек,1 литрқайнаган сувга 2-3 ош қошиқ истеъмол содасини аралаштириб, раковинада сув тўпланишини бартараф этиш мумкин.\nМуҳайё, Шаҳрисабз тумани\nҚорайган қозонни оқартиришнинг осон усули\n— Овқат пиширадиган қозон қорайиб кетган бўлса, уни оқартириш учун кўпчилик газ печи устига ёки ичига қўяди. Илгари мен ҳам шундай қилардим. Ёқимсиз ҳиди, тутунидан безор бўлиб, қозонни оқартиришнинг бошқа йўлини изладим. Топдим ҳам. Ҳозир қозонимни сувда қайнатиб, осонгина оқартираман.\nБунинг учун оқартириш керак бўлган қозонингиз тўлиқ ботиб турадиган катта идиш керак. Шу идишга оқартириладиган қозон бутунлай ботиб турадиган қилиб сув қуйинг. Ичига қирғичдан чиқарилган битта кир совун ва 2-3 та суюқ елим (қоғоз ёпиштирадиган) ва кирланган қозонни солиб, қайнатинг. Охирида сим дасмол билан осонгина ювиб оласиз. Битта шарти — елим қанча сифатли бўлса, қозон шунча тез оқаради.\nНигина, Зангиота тумани\n— Жалюзиларнинг йирик ўлчамдагисини оддий нам матода ҳам тозалаш мумкин. Бироқ кичик ва ингичка кўринишдагисини мато билан яхши тозалай олмайсиз.\nЖалюзи тасмаларини бир текисда артиб, чангдан тозалашда яроқсиз, ишлатилмайдиган пайпоқдан фойдаланишингиз мумкин. Бунда пайпоқни қўлга кийиб, бироз намланг. Сўнг жалюзи тасмасини бир бошидан иккинчи томонга қарата артинг. Бу усул билан ишингиз тез ва осон битади. [ www.BePuL.NeT -Saytdan olindi]\nНигора, Тошкент вилояти\nЗамш сумканинг рангини янгилаш учун…\n— Майдаланган қаҳвани жуда оз миқдорда сув билан аралаштириб, жигарранг замш сумкаларнинг рангини янгилаш мумкин.\nБунда қаттиқроқ чўткани қаҳва дамламасига ботириб, сумка матоси бўйлаб юргизилади. Шунингдек, қора рангли пойабзал ва чарм сумкаларни ҳам мазкур усул билан тозалаш мумкин.\nЗарнигор, Наманган шаҳри\nСиёҳ доғини кетказамиз!\n— Қатиқ ёрдамида кийим ва мебеллардаги сиёҳ доғини кетказиш мумкин.\nБунинг учун либоснинг сиёҳ теккан қисмини қатиқ билан артинг ва бир неча дақиқага қолдиринг. Сўнг илиқ сувда чайсангиз, доғдан асар ҳам қолмайди.\nМафтуна, Бўка шаҳри\nСамира УЛУҒБЕКОВА тайёрлади\nКатегория: Foydali maslahatlar / Полезны советы | Ko'rganlar:: 1580 | Добавил: www.BePuL.NeT | Теги: fikr bilidring, tortishing, baxs, bax, fikr-mulohaza, izoh bering, fikr, erkin fikr, tortishuv, nima deysiz? | Рейтинг: 0.0/0\nҚуллар нимага калтирайди?\nHomilador bo'lish yo'llari


Президент Қирғизистон билан янги қўшма лойиҳаларни амалга ошириш бўйича кўрсатмалар берди\nДавлат раҳбарлари саноат маҳсулотлари кўргазмаси билан танишди.\nУшбу замонавий мажмуа давлатимиз раҳбарининг 2019 йил 1 майдаги “Саноат кооперациясини янада ривожлантириш ва талаб юқори бўлган маҳсулотлар ишлаб чиқаришни кенгайтириш чора-тадбирлари тўғрисида”ги қарори асосида ташкил этилган. Бу ерда умумий қиймати 365 миллион долларлик 17та лойиҳа амалга оширилмоқда.\nДавлат раҳбарлари Ўзбекистоннинг саноат, қишлоқ хўжалиги ва ҳунармандчилик маҳсулотлари кўргазмаси билан танишди. Кўргазмага 24та тармоқ ва 14 ҳудудда ишлаб чиқарилаётган мингдан ортиқ маҳсулотлар қўйилган.\n«Мамлакатимизнинг саноат салоҳияти, маҳсулотларнинг кенг ассортименти ва сифати меҳмонларда катта таассурот қолдирди», дейилади Ўзбекистон президенти матбуот хизмати хабарида.


Ҳожилар Мино водийсида ҳаво ҳарорати юқори бўлишидан огоҳлантирилди\n17:12 / 23.09.2015\nМино водийсида ҳаво ҳароратининг кескин исиб кетиши Ҳаж сафарига борган кўплаб зиёратчиларга ноқулайликлар туғдирди.\nМамлакат метереология ва атроф муҳит бош президиуми шу кунларда водийда 45 даражада иссиқ бўлиши кутилаётганидан огоҳлантирди.\nТашкилотнинг матбуот котиби Ҳусайн ал-Қаҳтоний куннинг ўртасида яёв йўл босмасликни тавсия қилди.\n“Жорий йилнинг Ҳаж мавсуми сентябрга тўғри келди. Маълумки, қиролликнинг кўп вилоятларида, шу жумладан Маккада ҳам ҳаво ҳарорати ортиб кетади. Яқин бир неча йил мобайнида Ҳаж мавсуми шунга яқин саналарга тўғри келади”, - деди у ArabNews нашрига берган интервьюсида.\nМинодаги шифохоналардан бирига қуёш уриши натижасида ўзини ёмон ҳис қилган зиёратчи ётқизилган\n“Бундай ҳолатлар ҳали яна кузатилиши мумкин, айниқса кекса зиёратчилар яқин соатларда қийинчиликларга учраши мумкин. Барча тиббий марказлар бундай ҳолатларда ёрдам кўрсатишга шай бўлиб туришади”, - деди шифохона ходимларидан бири.


Кантон ярмаркаси: Хитойдан ажойиб бизнес ғоялар - UZCHINATRADE.COM\nInternational Business Travel (www.ibt.uz ) компанияси тадбиркорларни Хитойнинг Гуанчжоу шаҳрида бўлиб ўтадиган Canton Fair(Кантон ярмаркаси) экспорт ва импорт товарларининг 119-Халқаро ярмаркасига таклиф қилади.\n“IBT” компанияси Ўзбекистон ҳудудида ушбу ярмарканинг ягона эксклюзив ҳамкори ҳисобланади. Кантон ярмаркасига делегация жўнатиш бўйича 10 йиллик муваффақиятли тажриба туфайли мингдан ортиқ тадбиркорлар компания хизматларидан фойдаланиб, бу йирик саноат тадбирида иштирок этишди. Тадбиркорлар учун йилига икки марта ярмарка ташкилотчилари билан онлайн видео-конференция ўтказилади. У ерда хоҳловчилар экспонентлар ва тадбир ҳақида батафсил маълумот олишлари мумкин.\nКантон ярмаркасига ташриф катта бизнес дунёсига кириш дегани. Янги товарлар, ғоялар, намуналар ва каталоглар - ҳаммаси сизнинг муваффақиятингиз учун керакли танлов. Сафарда қатнашиб, бизнес учун янги ғоялар топишингиз, маҳсулотлар қаторини кенгайтиришингиз, етказиб берувчини топишингиз ва воқеа жойида келишишингиз, маҳсулот сифатини ўз қўлингиз билан текшириб кўришингиз мумкин.\nЯрмарканинг кўргазма майдони 380 минг кв.метрни ташкил қилиб, у 16 та мавзули ҳудуддан тузилган учта катта павилъондан иборат. Кўргазма комплексининг умумий майдони 1,16 миллион кв.м.\nХитойдаги Кантон ярмаркаси бизнесни ривожлантириш ва кучайтириш учун жиддий таъминотчиларни топишга ёрдам беради. Ярмаркада пойабзал, кийим, мебел ва интерьер буюмлари, ишлаб чиқариш қаторлари ва бошқа маҳсулотларнинг ишлаб чиқарувчилари тақдим қилинади. Шубҳасиз, ҳар қандай тор ихтисосли йўналиш кўргазмасини ҳам танлаш мумкин. Айнан Кантон ярмаркаси сармояни оқилона йўналтириш имкониятини беради. Ярмарканинг ажралиб турадиган хусусияти шундаки, у ерда бизнесни ривожлантиришнинг замонавий, баъзан бутунлай кутилмаган йўлларини кўриш ва уни ҳаётга татбиқ қилиш мумкин. Учта сессиядан ҳар бирини кўриш учун бир неча кун талаб этилади. У ерда ускуналар ва йирик товарлар (мотоцикл, велосипедлар), уй ва қулайлик учун товарлардан тортиб озиқ-овқат маҳсулотлари, тиббий ва спорт ускуналаригача топиш мумкин.\nАгар муҳим ишлар билан жуда банд бўлсангиз ва авиачипта, меҳмонхонага буюртма бериш ва малакали таржимон топиш билан овора бўлишни хоҳламасангиз, бундай сафар ҳақида ташкилий масалалар бўйича тажрибангиз ёки вақтингиз бўлмаса, унда “IBT” компанияси мутахасислари бу муаммоларни ўз зиммасига олишга тайёр.\nКўргазманинг ўтказилиш вақти: 15.04.2016 — 19.04.2016\nСафар вақти: 11/12.04.2016 – 18/19.04.2016\nБиринчи босқич (15 – 19 апрель, 2016 йил):\nКатта ва кичик ускуналар; машина ва махсус техникалар; асбоблар ва эҳтиёт қисмлар; кимёвий хом ашё ва маҳсулотлар; маиший техника ва электроника; ёритиш ва сантехника; қурилиш ва безак маҳсулотлари.\nИккинчи босқич(23-27 апрель, 2016 йил):\nКерамика, чинни, шиша ва металл буюмлар; уй, боғ, ванна учун безак ва товарлар; мебель; ўйинчоқ ва совғалар; ошхона жиҳозлари ва идишлар; косметика, соат ва кўзойнакларнинг ландшафт дизайнлари.\nУчинчи босқич(1 май – 5 май, 2016 йил):\nТўқимачилик ва фурнитура; тўқимачилик саноати учун хом ашё ва газламалар; озиқ-овқат маҳсулотлари ва хом ашё; тиббий ускуналар; дори-дармонлар ва косметика; пойабзал, мўйнали, чарм ва пар буюмлар; уй газмоллари; гиламлар; офис буюмлари.\n1 киши учун сафар нархи:\nИкки ўринли жойлашувда\nБир ўринли жойлашувда\nСафар делегатлари учун қуйидаги акциялар ўтказилади:\n“Бепул саёҳат” акцияси Акция ярмаркадан 30 минг АҚШ долларидан ортиқ нархда ускуна сотиб олган ва Ўзбек-Хитой Савдо Уйи орқали ушбу маҳсулотни етказиб бериш хизматидан фойдаланган тадбиркорлар учун тарқатилади, турпакет суммаси тўлаб берилади.\n«10+1 бепул» гуруҳи акцияси\n10 дан иборат гуруҳ тўпланг ва 11-қатнашчи учун турни бепул қўлга киритади.\nЯрмаркага ташриф буюриш масалалари бўйича IBT компаниясига мурожаат қилинг.\nТелефонлар: (0 371) 255-60-77, (+99890) 993-00-25, (+99890) 977-24-25. E-mail: info@ibt.uz.\nтопшириш муддати 20 мартгача.


ЎзА - Алишер Навоий – тафаккур боғбони\n11.02.2019 11:12 Чоп этиш версияси\nАлишер Навоий – тафаккур боғбони\n"Келинг, шоирлар куйлайдиган илоҳий ишқ тараннумини ҳам ёддан чиқармайлик. Айтмоқчи бўлганим илоҳий ишқ таъмини тотган шоирлар Тангрининг буюк зот эканига шубҳасиз иймон келтирадилар. Илоҳий ишқ шуҳратини туйган кишиларда эл-юрт фаровонлиги учун наф келтириш истаги дунёга келади. Мен Ўрта Осиёда топган руҳонияти буюк шоирлардан бири Алишер Навоийдир”.\nинглиз таржимони (“Лисон ут-тайр“ни инглиз тилига ўгирган)\nГап маънавият, маърифат ҳақида кетар экан, буюк аждодларимиз сиймоси бизни чин инсон бўлишга чорлайди, ўзимиз ёқаётган чироқларни янада баландроқ ва бардавом кўтаришга илҳомлантиради. Бугун юртимиз бўйлаб кезаётган тафаккур гулшанининг боғбони Алишер Навоий таваллудининг 578 йиллик шодиёнаси маънавият бозорига харидор қалбларни янада нурга тўлдирмоқда. Мухбиримиз филология фанлари номзоди Гуландом Тоғаеванинг айни мавзудаги фикрлари билан қизиқди.\n– Бугун бобомиз улуғлаган инсонийлик фазилатлари, келажак ҳақидаги эзгу орзулари рўёбга чиқмоқда. Зеро, у киши дунёга келган ҳар бир инсонни юксак мақсадлар, эзгулик туйғулари безаб туриши керак, деб таъкидлайди. Гуландом опа, айни дамларда қалбингизда қандай ўй-фикрлар кечмоқда?\n– Айни пайтда биз яшаб турган информация асрида ҳаётимиз тобора диққатимизни тортиш, бизни энг керакли юмушлардан чалғитиш тизимига айланиб бормоқда. Нанотехнологиялардан тортиб телефон ва интернет тизимигача, барча-барчаси бизнинг вақтимизни ва куч-қувватимизни тортиб олаяпти. Кўнгил самимият, ўзаро меҳр ва тиниқлик истаганда ҳазрат Навоийга мурожаат қиламиз. Зеро, биз бундай кезларда кўнглимиз боғини парваришлаб, дунёни аслидагидек кўра олишимизга ёрдам берадиган боғбонларга ҳамиша муҳтож бўламиз. Ғайрат ва шижоат камарини боғлаган ана шу боғбон буюк мутафаккир Алишер Навоийдир.\n– Неча ёшингиздан Навоийни ўқий бошлагансиз?\n– 7 8 ёшимда отам мени Навоий асарларига қизиқтирган. Уйимизда халқ достонлари, Ҳазрат Навоий, Фурқат, Муқимий, ҳатто Сўфи Оллоёрнинг қўлёзмалари ва бошқа ўнлаб мумтоз адабиёт даҳоларининг китоблари бўлар эди. Эсимда, отам бошқа қишлоқлардан ҳам отда бориб хуржунда китоблар келтириб берар эдилар. Ўша болалик чоғларимданоқ Алишер Навоий бобомизнинг покиза сиймоси мени ўзига мафтун этган. Бу мафтунлик ортидан бир-неча дафтарни қораламаларга тўлдирдим. Узун кечалар китобхонлик қилар эканман, кўпроқ унинг сиймосидаги сўз ва амал бирлиги мени ҳайратга солар эди. Одамлар бор, ҳатто ўз фарзандига сўзи ўтмайди, одамлар бор, ҳақиқатни сўзласа ҳам ҳеч ким ишонмайди. Чунки одам боласи минг йил илм ўрганса ҳам агар тўплаган илми ўзига юқмаса, қалбини покламаса, ҳаммаси бефойда. Бобомиз эса ҳаёти давомида башариятга илму маърифат тарқатиш билан бирга, ўзининг ҳам мудом мақом мартабаси, кўнгил низомини пойидор этишга азму шижоат кўрсатган. Айрим буюкларнинг шахси ҳақида сўз кетса мум тишлаймиз, аммо ҳазратни замондошлари Хондамиру Мирхонд, Бобурлардан тортиб, бизнинг асримизгача бўлган авлодлар ҳам хулқ-атвори ва эзгу ишларини алқаб эслайдилар.\nҲазрат Навоийни ҳар бир ўқувчи ўзига хос кайфият ва алфозда кашф этади. Шеърият шайдоси бўлганим учун деярли ҳар куни унинг ғазалларини қўшиқдек тўлқинланиб мутолаа этардим. Айниқса, нафис шеърий санъатлар, ёқимли ташбеҳлар мени ўзига мафтун этар эди. Уларни англаш, ҳис қилиш учун юрак торларини оҳангга жўр қилиш, энг асосийси бу асарлар орқали ўзлигингни кашф қилиш ҳикматлари кўнглимни ўстирар эди. Бизга университет даргоҳида Навоий бобомизни Нажмиддин Комилов, Афтондил Эркинов, Талъат Солиҳов каби устозларимиз танитган. Ғазалларини ёдлаш ва шарҳлашга интилиш менинг жону-дилим эди. Ҳар тонг биринчи қўлимга оладиган китобим “Хазойин ул-маъоний” бўлган. Кундалик дафтарим ана шундай ғазаллар маънисини топиш учун хизмат қилар эди. Негадир қора қаламда ёзишни ёқтирардим. Ҳам енгил, ҳам завқли.\n– Ул зотнинг ўзингиз ёқтирган ғазалларидан иқтибослар келтирсангиз?\n– “Оразинг шавқидаким, ашкин тўкар кўз мардуми,\nБоғбон янглиғ эрурким, сув очар гулзор учун”\nЯъни, юзингнинг шавқида ёшимни тўкаётган кўз мардуми (кўз қорачиғи) худди гулзор учун сув очаётган боғбонга ўхшайди; у юзини гулзорга, ёшини сувга, кўз қорачиғини боғбонга ўхшатади. Ёки:\n“Кавкаб эрмас пахталар тиқмиш қулоғига сипеҳр,\nУл қуёш ҳажрида тунлар баски афғон айладинг”\nЯъни, осмонда ярқираб турган нарсалар юлдузлар эмас, балки ул қуёшнинг ҳажрида тунлар фиғон қилганимдан зада бўлиб осмон қулоғига пахталар тиқиб олган.”\nЁки яна бир ўринда\n“Кимки етгай ишқ дарду доғидин офат анга,\nДард меҳру салтанатдир, дард эрур сиҳҳат анга”,\nЯъни, “кимгаки ишқ дардидан офат етган бўлса, ўша дарднинг ўзи унга малҳам ва сиҳатдир,” дейди беназир шоиримиз.\nМен ёшлик кезларимда бобомиз ғазалларини юрагимга оқиб кираётган қўшиқ, куй кўринишида қабул қилар эдим. Шунинг учунми, бобомизни ҳофиз қиёфасида тасаввур этардим. Аслида айрим манбаларда бобомизнинг мусиқага муносабати ҳақида илиқ фикрларга кўзингиз тушади. Шоир Бобур ҳам Навоийнинг мусиқадан хабардор эканини, ўзи ҳам куйлар яратганини қайд этади: “яна мусиқада яхши нима хор боғлабтур. Яхши нақшлари ва яхши пешравлари бордур”.\nБу ғазалларда бутун инсоният ҳаёти, табиат ва инсон эврилишлари акс этади.\nЁшлик кезларидаги ғазалга муҳаббатим мени ўз ўзимга танитди, десам бўлади. Тафаккур хўжаси дил эшигининг ҳушёр соқчиси бўлса-да, ишқ дарди ҳофиз, яъни шоир сўзидан тийрак қалбимга кўчар эди. Ғазал қатидаги мармар оҳанглар марварид доналаридек жимирлаб, руҳимиз баҳрининг тиниқ бетида жилваланади. Навоий бобомиз куйлаган ҳижрон дарди шунчалар чуқурки, беихтиёр нега ошиқлар асрлар давомида айрилиқ ҳақида кўп куйлашган, дейсиз. Зеро, дунёда ҳеч нарса ошиқ қонини ҳижрондек тозалай, поклай олмайди. Ғазалларни ўқир экансиз, оҳанг сўзларга нафис зироатлар қўшади, мунгнинг ҳароратидан юрак зарблари ғусса тарозисига ён босади.\nБуюк мутафаккир бобомиз ижодини асрлар оша ҳар бир инсон ўзича кашф қилиб келди. Аммо унинг ижод алифбоси ҳамон сир, ундаги маънолар қатлами ҳамон бор бўйича очилмаган. Унинг тафаккур тамойиллари, бадиий санъатлари авлодларга ўгит ва тарбия мактаби, ўзликни кашф қилиш мактаби бўлиб қолаверади.\n– Масалага янада чуқурроқ назар ташласак. Буюк мутафаккир шоирнинг ижодини ўрганиш аслида ХХI аср ўқувчисига нима беради?\n– Кимдир шоирни ўрганиш асносида ўзи ҳам танилиб, “олим” деган номни олиш учун тиришиб-тирмашади, яна кимдир эса Навоий сиймосида кўнглига, ҳаётий аъмолларига яқинликни кўриб, тарбия ва меҳр топиш учун унинг ғазалларини қўлдан қўймай ўқийди. Неча асрлардан буён ҳазрат Алишер Навоий ҳаёти ва ижоди шоиру носирларга, мусаввиру хаттотларга, ҳатто меъмору сиёсатчиларга ҳам ризқ ва илм улашиб келаяпти. Алалхусус, ҳамма шоирнинг асарларидан ўз излаганини топаяпти. Не бўлганда ҳам ХХ1 аср кишисининг ҳам қалбида ҳазрат Навоийга бўлган эҳтиром устувор.\n– Тан олиш керак, аввалги даврларда ҳам улуғ мутафаккир ижодини ўрганишда катта ютуқларга эришилган. Истиқлолгача бўлган навоийшуносликнинг чекланган томонлари кўп эди. Масалан, диний-тасаввуфий мавзулар четлаб ўтиларди. Бу борада фикрингиз қандай?\n– Аммо бизнинг талабалик йилларимизда устозларимиз озми-кўпми оғзаки тарзда бўлса-да, бобомиз асарларидаги “ҳамду наът”лар ҳақида маълумот беришга ҳаракат қилишар эди. Кейинги йигирма беш-ўттиз йил мобайнида навоийшунослик ҳарқалай ўзининг янги-янги ўзанларини топди, олдин эътибордан четда қолиб келган кўп мавзулар тадқиқи билан бойиди. Мустақиллик йилларига келиб, бобомиз ижодини ўрганиш ҳақиқий мазмун касб этди, тамоман янги, собиқ тузум давридаги қарашлардан катта фарқ қилувчи навоийшунослик шаклланди. Манбашуносликдаги янгича изланишлар билан бойиди, бугунги ўқувчи ва шоир яшаган давр ўртасидаги “Хитой девори” парчаланди, десак бўлади. Бу борада фидойи олимлар Иброҳим Ҳаққулов, Шуҳрат Сирожиддинов ва Узоқ Жўрақуловнинг тадқиқотлари муҳим аҳамиятга эга. Яқинда адабиётшунос олим Узоқ Жўрақулов бир гапни таъкидладилар: “Алишер Навоийни биз шу пайтгача рус шарқшунос олимлари услублари бўйича тадқиқ этганмиз, аслида бобомиз ижодини қадимий шарқона услублар асосида тадқиқ этиш даври келди. Яъни, шу пайтгача унинг ижодини илми бадеъ усулида ўрганган бўлсак, энди илми балоға ва шу каби қатор шарқ фасоҳати мактаблари таомиллари бўйича ўрганмоқ лозим, шундагина мутафаккир бобомиз ижодига янада янгича назар билан қараган бўламиз”.\nАдабиётшунос олимнинг куюнишида катта ҳикмат бор. Қувонарлиси, бобомиз ижоди аста-секин жаҳон халқлари тилларига таржима қилинмоқда. Жумладан, “Лисон ут-тайр” асарининг инглиз тилига таржима қилиниши мени жуда қувонтирди. Мутафаккир бобомизнинг 20 жилдлик асарлар тўплами китоб жавонимизга қўшилиши ҳам нур устига нур бўлди. Энди олимларимиз таъкидлаганидек, шоиримиз асарларининг қатор илмий-танқидий матнларини тайёрлаш, матншунослик соҳасидаги мутахассислар ва таржимонлар сонини кўпайтиришга ҳам гал келди.\n“Менга таянч нуқтасини топиб берсангиз ерни ҳам кўтара оламан”, деган эди Архимед. Бу олим очган қонунга кўра, ричаг ёрдамида жуда катта юкни ҳам кўтариш мумкин. Агар барча инсонлар ҳазрат Навоий каби куйинчак пири муршидга таяниб илм ўрганса, бир кун келиб қўл узатса, кафтига албатта юлдузлар тўлади. Бинобарин, ёшлик кезларидаёқ ўрганилган ҳар бир ғазал ёки ёки ҳикматли сўз ўз соҳиби учун тамал тошига айланади.\nАслида ҳар биримиз мутафаккир бўла олмасак ҳам ҳар бир кунимизни навоиёна ўтказишимиз керак. Шоир таъбири билан айтганда, “сўзи поку кўзи поку ўзи пок” иборасига муносиб кун кечирмоқ зарур. Алишер Навоий бобомиз ҳикматларини ўрганиш, асарларидан ўзлигимизни қидириб, сабоқ олиш асло тугамайди, уни умр бўйи ўрганамизу охирига ета олмаймиз, чунки бу илмнинг ўзи бепоён. Бобомиз куйлаган, ардоқлаган мавзулар беназир. Фақат ҳовучимизга сиққанча унинг дуру инжуларини кафтимизга олиб, ҳарорати билан дунёмизни, кўнгил уйимизни ярақлатамиз.\nТоғлар бағрида яшаётган одамлар ундаги анвойи гуллар, турфа чечаклар ифоридан, ранго-ранг жилосидан баҳраманд бўлади. Бу гўзалликдан баҳраманд бўлиш учун чўққига кўтарилиш заҳматидан, машаққатидан қўрқмаслик даркор. Бу нафосат жилосидан баҳраманд бўлган инсон маънавий бой, қалби гўзаллик ва нафосат туйғуларига ошно бўлади. Мумтоз адабиёт тарихидаги бу тоғ, бу чўққи Алишер Навоийдир. Истиқлол ана шу юксакликларга кўтарилиш имконини берди. Ана шу тоғларга, чўққиларга кўтарилиш, бундаги гулу чечаклар завқидан баҳраманд бўлиш барчамизга насиб этсин.\nСўзимни академик Н.И.Конраднинг қуйидаги эътирофи билан тугатмоқчиман:“Алишер Навоий каби шоирнинг бўлганидан қувонмоғимиз керак. Ана шундай шоирни вояга етказган ўзбек халқига офарин ва ташаккурлар деймиз. Биз уни ўрганибгина қолмай, балки ўқишимиз, фақатгина ўқиш эмас, балки унинг тўғрисида ўйлашимиз ҳам зарур.”


Янги ташкил қилинган ва таъсисчилари иккита жисмоний шахсдан ташкил топган оилавий корхона таъсисчиларидан бири чакана савдо фаолиятини амалга ошириш учун, яъни кейинчалик чакана сотиш мақсадида устав фондининг бир қисмини товар шаклида шакллантириши мумкинми?\nЯнги ташкил қилинган ва таъсисчилари иккита жисмоний шахсдан ташкил топган оилавий корхона таъсисчиларидан бири чакана савдо фаолиятини амалга ошириш учун, яъни кейинчалик чакана сотиш мақсадида устав фондининг бир қисмини товар шаклида шакллантириши мумкинми? Корхона ҳисобчиси\nОилавий корхонанинг устав фонди пул маблағлари, қимматли қоғозлар, бошқа мол-мулк, шу жумладан, пул билан баҳоланадиган мулкий ҳуқуқлар ёки ўзга шахсга ўтказиладиган бошқа ҳуқуқлар ҳисобидан шакллантирилади. Ягона уй (квартира) оилавий корхонанинг устав фондига киритилиши мумкин эмас (“Оилавий тадбиркорлик тўғрисида”ги Қонуннинг 11-м. 1-қ.).\nТоварлар мулк сифатида баҳоланиб, устав фондига киритилиши мумкин. Бунинг учун оилавий корхона иштирокчилари таъсис шартномасида уставга улуш сифатида киритилаётган товарларнинг турини, миқдорини ва суммасини белгилаб олишлари зарур бўлади.\nУстав фондига киритилган улуш (товарлар) корхонанинг мулки саналади. Тадбиркорлик фаолияти тадбиркорлик субъектларининг ўз мол-мулки ва (ёки) жалб этилган мол-мулк асосида амалга оширилиши мумкин (“Тадбиркорлик фаолияти эркинлигининг кафолатлари тўғисида”ги Қонуннинг 15-м 1-қ).\nДемак, устав фондига киритилган товарлардан тадбиркорлик фаолиятида, хусусан чакана савдони амалга оширишда фойдаланса бўлади.


Бугун финал. Тўрт нафар боксчимиз жаҳон чемпионлиги учун рингга чиқади\nетади ва мусобақа ғолиблари аниқланади. Кеча ўтган муросасиз ярим финал жангларидан сўнг 4 нафар вакилимиз финал йўлланмасини қўлга киритган ... нафар вакилимиз финал йўлланмасини қўлга киритган эди. Эътиборлиси, финалгача энг кўп бизнинг терма жамоа вакиллари етиб келишди. Бугун улар ...\nЕкатеринбург шаҳрида бокс бўйича жаҳон чемпионатининг ярим финал беллашувларига старт берилди. -52 килограмм вазн тоифасида ҳамюртимиз ... Шаҳобиддин Зоиров терма жамоамиз вакилларидан биринчи бўлиб финал йўлланмасига эга бўлди. Франциялик Белал Беннама билан баҳс олиб ...\nХоккей бўйича илк Ўзбекистон чемпионатининг ғолиби аниқланди (фото)\nБу ҳақда МОҚ матбуот хизмати хабар берди. Бош соврин учун финалда «Бинокор» ҳамда «Семурғ» жамоалари куч синашди. Жамоаларнинг муросасиз ... чемпионатида ғалаба қозонди. Хоккей бўйича Ўзбекистон чемпионати. финал «Семурғ» – «Бинокор» 4:1 (сериялар бўйича 3:2) Бронза медаллари ...\n1 февраль куни Осиё Кубоги мусобақасининг финал учрашуви бўлиб ўтади. финалда турнир кашфиёти — Қатар терма жамоаси Японияга қарши баҳс олиб боради. Мазкур учрашувни ҳамюртимиз Равшан ... қанотларда Абдуҳамидулло Расулов ва Жаҳонгир Саидов ёрдам беришади. финал учрашуви Тошкент вақти билан соат 19:00да Абу Дабидаги «Zayed Sports ...\nфевраль куни Осиё Кубоги-2019 финали бўлиб ўтади. финалда Қатар терма жамоаси Японияга қарши баҳс олиб боради. Мазкур учрашув ўзбекистонлик Равшан Эрматов бошқариб боради. ... бўлиб ўтади. Қатар термаси мезбон БААни 4:0 ҳисобида енгиб финалга чиққан бўлса, Япония эса Эронга жавобсиз 3та тўп фарқи билан енгган ...\nДенис Истомин Австриядаги мусобақа финалида мағлуб бўлди\nДенис Истомин Австриянинг Китцбюэль шаҳридаги ATP-250 мусобақасида финалгача етиб борди. «Оlamsport» нашрида ёзилишича, бугун теннисчимиз ... етиб борди. «Оlamsport» нашрида ёзилишича, бугун теннисчимиз турнир финалида словакиялик Мартин Клижанга қарши ўйин ўтказди ва 1 соату 9 дақиқа ...\nмуҳташам «Лужники» стадионида футбол бўйича жаҳон чемпионатининг финал ўйини бўлиб ўтади. финал ўйинида Франция ва Хорватия ўзаро куч синашади. ... ўйинида Франция ва Хорватия ўзаро куч синашади. Французлар учун ЖЧ финали бегона эмас, лекин Хорватия ўз тарихида илк бор ушбу маррагача етиб ...\nбўйича жаҳон чемпионатининг финал учрашувини томоша қилиш учун Москва шаҳрига 14 та давлат раҳбарлари ташриф буюриши кутиляпти. Бу ҳақда «Gazeta.ru» хабар бермоқда.«финал ... хизмати хабарида.Эслатиб ўтамиз, эртага, 15 июль куни ЖЧ-2018 финалида Франция ва Хорватия терма жамоалари чемпионлик учун баҳс олиб ...\nтерма жамоаси жаҳон чемпионатининг биринчи финалчисига айланди. Дидье Дешам жамоаси ярим финалда Бельгияни кичик ҳисобда мағлубиятга учратди. Ягона гол 51-дақиқада ҳимоячи Самюэль Умтити ... киритилди. Франция ўз тарихида учинчи бор жаҳон чемпионати финалига чиқди. 1998 йилда финалда Бразилияни мағлуб этган бўлса, 2006 ...\nЎзбекистонлик қизлар илк маротаба «Technovation» танлови халқаро финалига йўл олишди\nChallenge» қизлар танловида Ўзбекистон жамоаси илк бор халқаро финалда иштирок этади. Эслатиб ўтамиз, 2018 йилнинг 25 май куни Тошкент ... Event» бўлиб ўтган ва унда Ўзбекистон номидан жаҳон чемпионати ярим финалига чиққан жамоалар номи эълон қилинганди. 20 июн куни жаҳон чемпионатининг ...


Ўзбекистон Қуролли Кучлар академияси 100 ёшга тўлади\nЖорий йил 12 июл куни Ўзбекистон Қуролли Кучлар академияси (собиқ Тошкент олий умумқўшин қўмондонлик билим юрти) ташкил этилганига 100 йил тўлади. Шу муносабат билан 11-12 июль кунлари Қуролли Кучлар академиясида тантанали тадбир ўтказилади.\nОлий ҳарбий таълим муассасадан етишиб чиққан кўплаб ўз касбининг моҳир билимдони бўлган офицер ва генераллар Қуролли Кучлар фахрига айланган. Бугун мазкур олий ҳарбий таълим муассасаси Қуролли Кучлар академиясига айлантирилган бўлиб, уни янада ривожлантириш мақсадида амалга оширилаётган туб ислоҳотлар изчил давом эттириляпти.\nҚутлуғ сана муносабати билан ташкил этиладиган тадбир доирасида 11 июль куни халқаро ҳарбий-илмий конференция бўлиб ўтиши режалаштирилган. Унда олий ҳарбий таълим муассасасининг Қуролли Кучлар ва Ватан ҳимояси учун офицер кадрлар тайёрлашдаги тарихий ҳиссаси ҳақида сўз боради.\nБилим юрти тарихи ҳақида тайёрланаётган китоб, буклет, ҳужжатли фильм, видеороликлар ҳамда эсдалик совғалари байрамга муносиб туҳфа бўлади. Таълим муассасаси собиқ битирувчилари, фахрийлар ҳамда тадбир меҳмонлари учун академия бўйлаб экскурсиялар ташкил қилинади.


Микразим / Савол ва жавоб / Ичбуруғда Микразим® қабул қилиш керакми?\nИчбуруғ ёки ич кетиши-бу кўп такрорланадиган ва суюқлашган ич кетиши. Унинг пайдо бўлишига турли ҳил сабаблар бўлиши мумкин: ичак инфекциялари, заҳарланишлар,сурункали панкретитнинг ўрнини тўлдириш,энтероколитлар, таъсирланган ичак синдроми,невротик бузилишлар... Даволаш йўлини танлаш пайтида асосий сабабчи омилни аниқлаш ва имкон борича йўқотиш(ёки лоқал ўрнини тўлдириш) керак бўлади. Шу сабабли,ичак бузилишлари ривожланганда,текширув ўтказиш ва даволаш режасини аниқлаш учун, шифокорга мурожаат қилиш керак.\nИчбуруғда турли ҳил гуруҳдаги препаратлар тайинланиши мумкин,шу жумладан фермент воситалар ҳам. Гап шундаки, ичак бузилишларида бутун ҳазм қилиш тизими азият чекади, озуқавий моддаларни ҳазм қилиш жараёни бузилади, нисбий фермент етишмовчилиги ривожланади. Буларнинг барчаси ҳолатни оғирлаштиради ва тўғирлашни талаб қилади. Шу сабабли келиб чиқиши турли ҳил бўлган ичбуруғни даволаш режасига кўп ҳолларда Микразим® киритилади. Бу панкреатик ширанинг таъсирини тўлдирувчи ва ҳазм қилиш жараёнини яхшиловчи,замонавий ферментли препаратдир.\nАгар ичбуруғ сурункали панкреатитдаги ўрин тўлдириш вазифасининг бузилиши туфайли пайдо бўлган бўлса,Микразим® ҳолатни яхшилаш учун асосий воситага айланади. Ахир бу касалликдаги ичак бузилишлари стеаторея деб номланувчи, ахлатдаги ёғларнинг меъёрдан ортиқлиги билан боғлиқ бўлади. Микразим® ёғларнинг етарлича ҳазм бўлишига имкон беради ва шу йўл билан панкреатитдаги ич кетиши билан курашишга ёрдам беради.\nМикразим® оғир ножўя ҳолатларни келтириб чиқариши ...


Зиданнинг кеча танлаган таркиби «Реал» футболчиларида шубҳа уйғотди – ВОҲА\nSeshanba, Iyun 15, 2021\nМадриднинг «Реал» клубининг айрим футболчилари жамоа бош мураббийи Зинедин Зиданнинг Ла Лига доирасида «Валенсия» клубига қарши танланган таркибмдан ҳайрон бўлишди, дея хабар бермоқда Marca нашри.\nҲимоячи Ферлан Менди ва ярим ҳимоячи Тони Кроослар асосий таркибдан жой олмагани футболчиларни ҳайрон қолдирган, чунки уларнинг ўрнига Марсело ва Исколар асосий таркибда ўйинни бошлашган. Кроос учрашувнинг 76-дақиқасида заҳирадан майдонга тушган, Менди эса умуман майдонга туширилмаган.\nШундай бўлсада, «Реал» футболчилари барибир Зиданнинг қарорларини ҳурмат қилади, аммо, унинг кечаги танлаган таркиби футболчиларда шубҳа уйғотди.\nМелания Трамп ва Жилл Байден: қайси бири афзалроқ?\nЖанубий Кореянинг «Кванжу» клуби ва Ўзбекистон терма жамоаси ҳимоячиси Рустам Ашурматов уйланди. 24 ёшли футболчининг никоҳ...


Хонанда Лейли ЎзДЖТУдаги қизлар клубида махсус семинар-тренинг ўтказди\n17:58 / 19.02.2016\n18 февраль куни Ўзбекистон давлат жаҳон тиллари университети қошидаги GDC Girls development club клубида Сетора гуруҳи хонандаси Лейли қизларга ҳақиқий гўзаллик сирлари, мода ва аёллик бахти ҳақида семинар тренинг ўтказди. Шунингдек, Жонли караоке қисмида қизлар Сетора гуруҳининг соғинилган қўшиқларини хонанда Лейли билан бирга куйладилар.\nТренинг сўнгида қизлар хонанда Лейлининг клубга миллий либосда ташриф буюргани, бахт ва гўзаллик ҳақидаги шарқона қарашларини бўлишгани қизларда ажойиб таассурот қолдирганини айтиб ўтдилар.\nТадбирни лойиҳа муаллифи Гавҳар Сагдуллаева олиб борди ва тренинг давомида бир қанча психологик ўйинлар ўтказилди.\nБу клуб тўртта йўналиш: психология, бизнес, стил ва "чат" йўналишларидан иборат бўлиб, қизларнинг руҳиятини ва шахсиятини ҳар томонлама ўстиришга қаратилган.\nШу кунгача клубда бир қанча тренинглар ўтказилган бўлиб, Муштарий Йўлдашева, Замира Азимова, Дилноза Кубаева сингари аёллар қизларга қизиқарли семинарлар ўтказиб берган.\nМаълумот учун, Лейли «Ниҳол» мукофоти совриндори. Ўзбекистонда хизмат кўрсатган артист. Лейли 1998 йил 1 март куни Камилла ва Феруза билан ҳамкорликда «Сетора» гуруҳини ташкил қилган. Хонанда фаолият юритган «Сетора» триоси қўшиқларини, мусиқа шинавандалари ҳанузгача мириқиб тинглашади. Лейлининг гуруҳ таркибида ижро этган «Сен борсан», «Оҳим», «Аждодлар руҳи», «Эшитмайди», «Хайр мактабим», «Ўзбегим» ва бошқа кўплаб қўшиқлари нафақат Ўзбекистонда, балки қўшни давлатларда ҳам хитга айланган. 2006 йилда «Сетора» овоз ёзиш студияси билан шартномани бекор қилди ва гуруҳнинг номи «Сетанҳо»га ўзгаради. 2009 йилдан эса хонанда, Лейли тахаллуси билан алоҳида фаолиятини бошлади.\nЎзДЖТУ талабаси университет қизлари учун клуб ташкил этди\nДилноза Кубаева талаба қизлар билан ахлоқ-одоб ҳақида гаплашди


Маъмурий судларнинг ташкил этилиши қандай ўзгаришларга сабаб бўлади\n18:17 / 03.03.2017\nПрезидентнинг 2017 йил 21 февралда қабул қилинган "Ўзбекистон Республикаси суд тизими тузилмасини тубдан такомиллаштириш ва фаолияти самарадорлигини ошириш чора-тадбирлари тўғрисида"ги Фармони "2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси"да қайд этилган вазифаларни амалга ошириш йўлидаги муҳим қадамдир. Бу улкан аҳамиятга молик тарихий ҳужжатлар мамлакатда суд тизимини янги давр талаби асосида тубдан ислоҳ этишга хизмат қилади, деб хабар қилади Ўзбекистон Республикаси Олий суди матбуот хизмати.\nФармоннинг аҳамияти, биринчи галда, жисмоний ва юридик шахслар, тадбиркорлик субъектлари сони ортиб боришини ҳисобга олган ҳолда, уларнинг ҳуқуқларини ишончли ҳимоя қилиш, мурожаатларини ўз вақтида ҳал этиш, мурожаатларни кўриб чиқишда сансалорлик ва бефарқликка йўл қўймасликка қаратилган. Ўтган даврда суд соҳасида амалга оширилган ислоҳотларнинг мантиқий давоми сифатида қабул қилинган мазкур ҳужжатда бир қатор қонун меъёрларига қўшимча ва ўзгартишлар киритиш белгиланган.\nАйтиш керакки, Президент Фармони асосида фуқаролик, жиноят ишлари бўйича судлар ва хўжалик судлари ваколатларини қайта кўриб чиқиш орқали маъмурий судларнинг ташкил этилиши маъмурий тартиб-таомилларни, бу борадаги ташкилий-ҳуқуқий механизмларни юксак натижадорлик билан амалга оширишда жуда муҳимдир. Бинобарин, бугунги кунда бундай тизим кўплаб давлатларда ўз фаолиятини самарали олиб бормоқда.\nЖисмоний ва юридик шахслар давлат органлари билан кўп қиррали муносабатларга доимий киришиб туришига эътибор қаратадиган бўлсак, маъмурий тартиб-таомилларнинг ҳуқуқий тартибга солиниши айни шу шахсларнинг ўз ҳуқуқ ва эркинликларини амалга оширишига бевосита таъсир кўрсатади. Бу борада судларнинг ихтисослашуви эса, инсон ҳуқуқ ва эркинликларини ҳимоя қилиш тизими янада мустаҳкамланишига замин яратади.\nМаъмурий судларнинг ташкил қилиниши судларда мавжуд бўлган юқори юкламани енгиллаштириш, судьяларнинг ўз фаолиятига жиддий масъулият билан ёндашишига кенг имкон яратади. Яъни жисмоний ва юридик шахслар билан ишлашда уларнинг ҳар бир талабини чуқур таҳлил қилиш, қабул қилинаётган суд ҳужжатини тайёрлашда уни жамоатчиликка ҳуқуқ ва мажбуриятлари тушунарли бўладиган, суд қарорининг барқарорлигига шубҳа туғдирмайдиган, суд қарори устидан шикоят қилинишига ҳожат қолдирмайдиган даражага етказиш борасида кенг имкониятлар яратилади.\nФуқаролик судлари амалиётида мансабдор шахсларнинг хатти-ҳаракатлари ва қарорлари устидан қилинган шикоят билан боғлиқ низолар ҳам кам эмас.\nЮқорида қайд этилганлардан ҳам кўринадики, Ўзбекистонда маъмурий судларни ташкил этиш учун зарурий эҳтиёж мавжуд.\nШу ўринда дунё тажрибасига эътибор қаратсак, Германия ва Россия давлатларида маъмурий судлар тарафлардан бири ижро ҳокимиятининг органи, ўзини ўзи бошқариш идоралари, уларнинг мансабдор шахслари ёки хизматдаги шахслар ваколатига эга бошқа субъектлар бўлган ишларни кўради.\nБундай низолар доирасига, жумладан, жисмоний ва юридик шахсларнинг мансабдор шахслар хатти-ҳаракатлари, қарорлари устидан берилган шикоятлари; шахсни давлат идорасига ишга қабул қилиш ёки бўшатишга доир низолар; сайлов, референдум билан боғлиқ низолар; нафақа ва бошқа ижтимоий тўловлар; уруш ногиронлари ҳуқуқлари; ишсизликдан ҳимояланиш; бепул тиббий ва юридик ёрдам олиш; қонун ҳужжатлари устидан берилган шикоятлар киради. Айни чоғда, маъмурий судлар ваколатларига Конституциявий судлар томонидан чиқарилган ҳужжатлар; жиноий жавобгарлик ва корхонанинг ички тартиб-қоидалари билан боғлиқ ишлар тааллуқли эмас.\nМамлакатда маъмурий судларни ташкил этиш учун мансабдор шахсларнинг ноқонуний хатти-ҳаракатлари, қарорларидан фуқароларнинг ҳуқуқ ва эркинликларини ишончли ҳимоя қилишга қаратилган етарли ҳуқуқий пойдевор мавжуд. Хусусан, Ўзбекистон Республикаси Конституциясининг 44-моддасида ҳар бир шахсга ўз ҳуқуқ ва эркинликларини суд орқали ҳимоя қилиш, давлат органлари, мансабдор шахслар, жамоат бирлашмаларининг ғайриқонуний хатти-ҳаракатлари устидан судга шикоят қилиш ҳуқуқи кафолатланган.\nМансабдор шахсларнинг хатти-ҳаракатлари, қарорлари устидан судга шикоят қилиш, шикоятларни кўриб чиқиш тартиби Фуқаролик процессуал кодексининг талаблари асосида тартибга солиниб, алоҳида фуқаролик иш юритувига ажратилган.\nФуқаролик процессуал кодексининг 266-моддасига мувофиқ, давлат органлари ва бошқа органлар, шунингдек, мансабдор шахсларнинг ҳайъат таркиби томонидан ҳамда якка тартибда амалга оширилган ва пировард натижада фуқаронинг ҳуқуқлари ва эркинликлари бузилишига; фуқаронинг ўз ҳуқуқлари ва эркинликларини амалга ошириши йўлида тўсқинликлар вужудга келишига; фуқаро зиммасига ғайриқонуний мажбурият юклатилишига ёки унинг ғайриқонуний равишда бирор-бир жавобгарликка тортилишига сабаб бўлган хатти-ҳаракатлари ёки қарорлари судга шикоят қилиниши мумкин бўлган хатти-ҳаракатлар жумласига кириши белгиланган.\nМаъмурий қонунчилик нафақат жисмоний шахсларнинг ҳуқуқ ва мажбуриятларини қамраб олади, балки юридик шахслар, хусусий тадбиркорларнинг манфаатларига ҳам дахлдордир. Масалан, Хўжалик процессуал кодексининг 23-моддасига асосан маъмурий-ҳуқуқий муносабатлардан келиб чиққан низолар хўжалик судлари судловига тааллуқлидир.\nХўжалик процессуал кодексининг 24-моддасига мувофиқ, ушбу тоифадаги ишларга давлат органлари ва фуқаролар ўзини ўзи бошқариш органларининг қонун ҳужжатларига мувофиқ бўлмаган, ташкилотлар ва фуқароларнинг ҳуқуқлари ва қонун билан қўриқланадиган манфаатларини бузадиган ҳужжатларини бутунлай ёки қисман ҳақиқий эмас, деб топиш тўғрисидаги низолар; давлат рўйхатига олишни рад этганлик ёки белгиланган муддатда давлат рўйхатига олишдан бош тортганлик устидан берилган шикоятлар; агар қонунда акцептсиз, яъни сўзсиз тартибда жа¬рима ундирилиши назарда тутилмаган бўлса, назорат қилувчи органлар томонидан ташкилотлар ва фуқаролардан жарималар ундириш тўғрисидаги низолар; назорат қилувчи органлар томонидан қонун ҳужжатлари талабларини бузган ҳолда сўзсиз тартибда ҳисобдан чиқарилган пул маблағларини бюджетдан қайтариш тўғрисидаги низолар киради.\nКези келганда, судларни ихтисослиги бўйича бўлиш принципи буюк бобокалонларимиз томонидан бир неча асрлар аввал жорий қилинганини таъкидлаш жоиз. Жумладан, Соҳибқирон Амир Темур даврида мамлакатда адолатни қарор топтириш учун алоҳида муассаса — "Адолат девони" хизмат қилган. Судлов ишлари қозилар томонидан амалга оширилган бўлиб, ҳар бир шаҳарда "Дорул-адолат", яъни қозихоналар фаолият юритган.\nЎша даврда қозилар тўрт тоифага бўлинган. Яъни биринчи тоифа — Қози-аскар бўлиб, у лашкар, сипоҳлар қозиси бўлган. Иккинчи тоифа — урф-одатлар билан боғлиқ ишларни кўрувчи Аҳдос қозисидир.\nУчинчи тоифа — руҳонийлар билан боғлиқ ишларни кўрувчи Шайх-ул ислом. Тўртинчи тоифа — аслзодалар билан боғлиқ ишларни кўрувчи — Иҳдом қозиси. Бутун мамлакат бўйича қозилар фаолиятини назорат қилиш Қозикалонга юклатилган.\nШунга кўра, маъмурий судларни ташкил этишда халқаро илғор тажрибадан фойдаланиш билан бир қаторда, мамлакатимизнинг ўзига хос давлат-ҳуқуқий тузилиши ва ҳуқуқий-тарихий анъаналаридан келиб чиқиш лозим.\nХулоса қилиб айтганда, бугунги кунда Ўзбекистон суд-ҳуқуқ тизимида амалга оширилаётган ислоҳотлар судьяларга катта имтиёз бериши баробарида уларнинг зиммасига юксак масъулият ҳам юклайди. Яъни ҳар бир судья билдирилган ишончни шараф билан адо этиши, ўзининг маънавий ва касбий фазилатларини юксалтириш борасида доимий иш олиб бориши, ўз зиммасига юклатилган вазифаларни қонун талабларига мувофиқ ҳолда самарали ҳал қилиши, жисмоний ва юридик шахсларнинг мурожаатларига бўлган эътиборини кескин кучайтириши, бир сўз билан айтганда, судьялик мақомига ҳар томонлама муносиб бўлиши талаб этилади.\nЎзбекистон Маъмурий суд


Ёш дуатлончилар кўриги / Olamsport.com\n13 май 19:19\nЁш дуатлончилар кўриги\nТеглар : Дуатлон\nДуатлон спорти маълум масофага югуриш - велопойга – югуриш машқларини ўз ичига олади.\nБугунги кунда юртимизда спортнинг ушбу тури тобора ривожланиб, оммавийлашиб бормоқда. Бу республика, вилоятлар, шаҳар ва туманлар миқёсида ўтказилаётган мусобақалар чоғида ўз исботини топмоқда. Жумладан, Урганч туманидаги Чолиш қўрғонида жойлашган ўқув-машқ спорт майдонида дуатлон бўйича ўтказилган Хоразм вилояти кубогининг 1-босқичи жараёнида ҳам исботини топди. Унда воҳанинг туман(шаҳар)ларида фаолият юритаётган 15 та ўқув спорт техника клубларининг 60 нафарга яқин спортчиси ўзаро куч синашди.\nЭътиборлиси, мусобақанинг барча йўналишида Қўшкўпир тумани дуатлончилар шоҳсупанинг биринчи поғонасини эгаллашди. Жумладан, 2000-2002 йилларда туғилган қизлар биринчилигида Ҳавожон Раҳимова, ўғил болалар мусобақасида Фаррух Ражабов ғолибликни қўлга киритди. 2003-2003 йилларда туғилган спортчилар беллашувида Ҳамида Озодова ва Диёрбек Ражабов биринчи ўринни эгаллади.\nШунингдек, катта ёшлилар биринчилигида Асалхон Машарипова(Боғот тумани), Зумрад Ўрозметова, Шавкат Жумабоев(иккаласи Гурлан тумани). Соҳиббек Ражабов(Хонқа тумани) совриндорлар сафидан жой олган бўлишса, кичик ёшли дуатлончилар синовида Зиёда Жумамуратова, Алимардон Умаржонов(Қўшкўпир тумани), Зуҳра Рўзимова(Шовот тумани), (Қўшкўпир тумани) ва Жавоҳир Ражабов( Питнак шаҳри) совринли ўринларни эгаллашди.\nЭндиликда, юқори натижа кўрсатган хоразмлик ёш дуатлон усталари Республика мусобақасида иштирок қилишади.\nДуатлон усталари баҳс юритишди 0\nДуатлон. Ўзбекистон чемпионати ғолиблари аниқланди 0